Жаҳолат қурбонлари (иккинчи қисм) | euroasia.me | Яндекс Дзен\nЖаҳолат қурбонлари (иккинчи қисм)\n385 read the story to the endThat's 78% of the total page views\nУмуман олганда, ҳозир уни гипноз ҳолатига тушириб, ичидаги гапларнинг ҳаммасини бемалол суғуриб олишим мумкин. Бу мен учун ҳеч бир қийинчилик туғдирмайди. Лекин пасткашлик қилишга виждоним йўл қўймади.\n— Кечирасиз, — дедим мен Эгамқул акага бир қараб олиб, — анави, синглим ичадиган гиёҳ қаерда ўсишини менам бориб кўрсам. Балки яна керак бўлиб қолар.\nЭгамқул ака бир зум индамай турди. Унга яна бир марта қараб олганимдан кейин билдимки, гапим оғир ботган. Чунки Эгамқул ака йўлга термилганча сассиз ўтирарди.\n— Майли, — деди у ниҳоят ғамгин овозда, — бирор кун оборарман. Унгача менинг ўзимда етарлича бор. Балки шу билан тузалиб ҳам кетар.\nКўнглим бир оз равшан тортди. Эгамқул аканинг синглимга уйланиш-уйланмаслигидан эмас, албатта, Саиданинг соғайиб кетиши мумкинлиги ҳақида эшитганимдан сўнг.\nАбдукарим ака бизни қучоқ очиб кутиб олди. Айниқса, Эгамқул акани кўрганидан кейин яйраб кетди. Лекин хотинининг кўз қарашлари бир оз тундроқ эди. Турган гапки, мен уларнинг машинасини миниб кетганим, боз устига, Барно ҳам мен билан кетганлиги унга ёқмаган. Балки эрининг менга нисбатан илиқ муносабатини ҳам хушламаётгандир. Мен бўлғуси қайнонам деб ҳисоблаётган аёлга салом берганимдан кейин дарров нигоҳимни олиб қочдим. Ўзга иложим ҳам йўқ эди. У ҳам чўзиб “Ва-а-а-лайкум”, дея жавоб қилдики, ўзимни қўярга жой тополмай қолдим.\n— Тез чой-пойингга қара, — деди хотинига жеркиган оҳангда Абдукарим ака ва бизни уйига бошлади.\nБу ерда ҳам суҳбат тезда қовушиб кетавермади. Яна ўшандай узуқ-юлуқ гаплар. Абдукарим ака синглимни сўради. “Яхши бўлиб қолдими?” деди. Мен унинг гапига жавоб қайтараётиб, машинасини рухсатсиз миниб кетганлигим учун узр сўрадим.\n— Ҳечқиси йўқ. Зарур экан, минибсан. Асло хафа эмасман, — деди Абдукарим ака.\nШундан кейин ҳам гап бир-бирига уланмади. Сезиб турибман. Агар мен бўлмаганимда икки ошна маза қилиб суҳбатлашишган бўларди. Шу боисдан ҳам менга жавоб беришларини сўрадим. Бироқ Абдукарим ака кўнмади.\n— Сен билан эллик-эллик қиламиз, кейин кетасан. Унгача ўтир.\nКўнишдан бошқа илож тополмадим. Қизиқ, озгина ичганимиздан кейин гапларимиз ҳам бир оз қовушгандай бўлди. Шундай эса-да, кўп ўтирмадим. Бўлғуси қайнонам овқатини сузмасидан бурун йўлга отландим.\nҲовлидан чиқар чоғимда Барнонинг онаси:\n— Қизимизга уйини эслатиб қўярсиз, — деди тагдор қилиб.\n— Хўп, — дедим мен қизариб-бўзариб.\nУйга етиб келсам, Саида уйғонибди. Ҳатто Барно иккаласи ҳовлиларни супуришибди. Овқат тайёрлашибди. Отамнинг ҳам кайфияти чоғ. “Хайрият-э!” дея хаёлимдан ўтказдим.\nҚуёш ботиб, атрофга қоронғилик этагини ёзганидан кейин Абдукарим ака машинасида келиб қолди. “Қизини олиб кетгани келган, шекилли”, деб ўйлаган эдим. Бироқ унинг нияти бошқа экан. Синглимга Эгамқул акадан совчи бўлиб келибди. Эгамқул аканинг ниятини англаб етган эдим-у, лекин унинг ўзи мени шубҳалантириб қўйганди-да.\n— Қизим кетса, Собир икковимиз қийналиб қоламиз. Кир-чир ювиш, овқат-повқат қилиш, деган гаплар бор. Менинг ҳушим келмайди, Собир ҳам эрта бир кун ишга ўтиб кетса, вақти етмайди бунақа ишларни қилишга. Шунга кўра аввал Собирни уйлантириб, кейин Саидани узатсакми, деб ўйловдим-да, — деди отам.\n— Бўлмаса уйлантиринг, ўзим совчи бўлиб бораман. Савоб ишга ҳамма вақт биз тайёрмиз. Тем более, Собирдай йигитга, — деди Абдукарим ака.\nМен бошимни эгдим. Қизардим. Тилим мумланди. Шунчалик мени уйлантириб савоб иш қилмоқчи бўлган одам, кошки эди, ўзининг қизига ошиғу беқарорлигимни билса. Балки билар, сезгандир ҳам. Балки шу гапларини айтиш орқали қизини менга бермоқчилигини билдириб қўйгандир. Лекин нима бўлган тақдирда ҳам аввал мендан садо чиқиши керак. “Мен Барнога уйланаман!” деб айтишим керак. Аммо бу гапларни айтишга менда матонат қани?\n— Унда, болам, гап яна сенда қолибди. Энди акангга кимга уйланишингни айтасан. Ёки ўзим келин топаверайми? — деди отам.\n— Мен тенгилар уйланишни ҳали бошлашмаган, шекилли, — дедим бошимни эгиб.\n— Нима қипти? — деди отам. — Ўзинг бошлаб бераверасан. Мен, ана, Абдукарим аканг бош-қош бўлиб турамиз.\nОтам шу ерда бир ўқ билан икки қуённи уриб қўйган эди. Эҳтимол, у бошқа мақсадда айтгандир. “Қуён” иккиталигини билмагандир ҳам. Лекин менга шундай туйилди.\n— Бўлди, — деди Абдукарим ака жилмайиб, — аввал Собиржонни уйлантирамиз. Кимникига совчиликка борайин?\nОтам бир оз ўйланиб турди-да, менга юзланди:\n— Собир, овқат жа чўзилиб кетди, бориб хабар ол-чи.\nГапнинг мазмунини дарров илғадим, шу боисдан ҳам тезда ўрнимдан туриб ташқарига йўналдим.\nОтам билан Абдукарим аканинг суҳбати анча чўзилди. Мен бирор марта ҳам уларнинг олдига киролмадим. Отам Абдукарим акадан қизининг қўлини менга сўраётганлигини кўнглим сезиб турарди. Чунки бир-икки марта отам Барнони: “Жуда яхши қиз экан”, деб таърифлаганди. Таърифнинг остида келин қилиш истаги борлиги эҳтимолдан холи эмасди, ўйлаб қарасам. Синглим ҳам, Барно ҳам менинг аҳволимда экан. Фақат уларнинг иккаласи-да ичкаридаги икки кишининг нима ҳақида гаплашаётганларидан бехабар, бири овқат, иккинчиси чой олиб борарди.\nОтам билан Абдукарим ака нима хулосага келишларини билмасам-да, Барно бу кеча бизникида қолмаслиги кундай аён эди. У билан тонггача гаплашиб ўтириш ниятим бор эди.\nСинглим отам мени чақираётганлигини айтди. Кирсам, Абдукарим ака кетишга чоғланаётган экан. Кўрпачага ўтиришим билан отам дуога қўл очди-да:\n— Ўйлаган ниятимиз, илойим, ижобат бўлсин, — деди.\nТахмин қилганимдай Абдукарим ака қизини олиб кетди. Улар билан хайрлашиб уйга кирганимиздан кейин отам:\n— Болам, мен Абдукарим акангдан қизини сўрадим, — деди менга зимдан тикилиб. — Сен нима дейсан? Сендан сўрамай туриб иш қилиб қўйганимдан хафамасмисан?\nОтам айни кўнглимдаги ишни қилганлигини мен унга қайси юз билан айтайин. Лекин ўзимнинг ҳам истагим шунақа эканлигини отамга билдириб қўйишим керак эди. Шу боисдан:\n— У нима деди? — дея отамнинг саволига савол билан жавоб бердим.\n— Берсам шундай йигитга бераман-да. Лекин онасидан бир оғиз сўрайин. Кейин қизимизнинг ҳам кўнглини билайин, деди. Менимча, рози бўлди-ёв.\nБарнонинг онаси менга қандай муносабатда эканлигини бугуннинг ўзида кўрган эдим. Агар онасига қолса, кўнмаслиги аниқ. Лекин Абдукарим ака билан қиз мен томонда бўлса, кўнмай қаёққа борарди...\nОтамга аниқ бир жавоб қилмай, ўзимнинг хонамга ўтиб кетдим.\nЭртасига Нурали қорин қўйган, йўғон овозли, сипо кийинган бир одамни етаклаб келди.\n— Мана бизнинг қаҳрамонимиз, — деди мени кўрсатиб.\nАндак хижолат чекдим. Бир оз қизарган бўлсам ҳам, эҳтимол. Аввал менга қаҳрамонлик нисбатини бериб, ҳеч ким айтмаган эди. Агар таниш-билишлар олдида бўлгандаям ноқулай туйилмасди.\n— Жўрамиз ҳамма вақт кўпиртириб гапиради, — дедим мен ҳалиги одамга жилмайиб қарашга ҳаракат қилиб, кўришиш учун қўл узатар эканман.\n— Шу сафар кўпиртирмади, шекилли, — деди у киши кулиб, — сизни бутун област қаҳрамон деб билади.\n— Жа, унчалик эмас. Ҳамма қатори одамман... Уйга кирамиз, юринглар, — дедим гап мавзусини ўзгартиришга уриниб.\n— Жўра, ишларимиз кўп. Акахонниям ҳар бир минути ҳисобда. Шунинг учун мақсадга кўчиб қўяверайлик. Хуллас, бу кишининг, — дея Нурали ёнидаги одамнинг елкасига қўлини қўйди, — исми Нодирбой ака. Районда биринчилардан бўлиб кооператив очган. Тўртта фермаси бор. Қорамоллариниям сони мингнинг тагига бориб қолган. Винзавод ҳам бу ёққа қарашли...\n— Етади, — деди Нодирбой ака Нуралига қараб, — индамасам райондаги ҳамма нарсани меникига айлантириб қўясан.\nУ менга юзланди. Ёнимга келиб қўлимдан тутди.\n— Ука, гап бундай, — деди салмоқ билан, — сени биргаликда ишлашга таклиф қилиб келдим.\n— Телехликка, — дея гапга қўшилди Нурали.\n— Озгина жим тур, — деди унга қовоғини уйиб, Нодирбой ака, — бирга ишласак кам бўлмасдинг, ука.\nЯна жонни хатарга қўйиш. Яна хавф-хатар исканжасида яшаш. Шу иш туфайли қанча нарса йўқотдим. Такрорласам қолганини ҳам йўқотишим ҳеч гап эмас, шу керакми менга?\n— Йўқ, ака, мен озгина дам олмоқчиман. Ҳали ишлаш ниятим йўқ. Агар таклиф қилаётганингиз тансоқчилик бўлса, унда узр. Мен бунақа ишни бошқа қилмайман, деб ўзимга-ўзим қасам ичганман.\n— Эй-й, қўйсанг-чи, жўра. Ҳозир замон ўзгариб кетди. Илгаригидай яшамоқчи бўлсанг, кунинг ўтмай қолади. Вақтида отингни қамчилаб қол. Бунақа имконият ҳамма вақт ҳам бўлавермайди. Кеча кўрдинг-ку, жўраларнинг аҳволини. Агар шундай юраверсанг, тўрт кунда сениям улардан фарқинг қолмайди, — деди менинг жавобимдан бирдан қизариб кетган Нурали.\n— Бир гап бўлар, — дедим мен унга кулиб қараб.\n— Бошқа иш бўлса қиласанми? — дея сўради Нодирбой ака.\n— Айтдим-ку, аввал ўзимга келиб олайин, деб.\n— Бир ҳафта етадими?\n— Аниқ ваъда бермайман.\n— Хўп, бир ойдан кейин гаплашсак бўлаверадими? Унгачаям мен сенга ҳақ тўлаб тураман. Уйинг ҳам нураб қопти, — дея Нодирбой ака қўли билан уйимизни кўрсатди. Шу пайтгача эътибор қилмаган эканман. Уйимиз кўзимга ғариб кўриниб кетди. — У ёқ-бу ёғини ремонт қилиб оласан. Кейинчалик агар бирга ишлайверсак, бошқатдан қуриб оласан. Менинг ўзим ёрдам бериб юбораман.\n— Шартмас, — дедим бир оз асабим ўйнаб, — шундоғам уйнинг таъмирига қурбим етади.\nНодирбой ака мендаги ўзгаришни дарров илғади.\n— Тушунаман ҳамма нарсага, ука. Майли, сен дамингни олавер... Бизам эсингдан чиқиб қолмайлик, — деди.\nНуралига нима оғир-енгили бор эканки, менинг жавобимдан қониқмай кўчага чиққунча ғудинг-ғудинг қилиб кетди. Қўл силтадим. “Агар мендан бирон нима умид қилиш эвазига жўрачилик қилаётган бўлса, унақа жўранинг боридан йўғи”, — дея хаёлимдан ўтказдим.\nШу билан бу учрашув унут бўлиб кетиши мумкин эди. Агар орадан бир ҳафталар ўтиб Нурали тағин келмаганида.\n— Қара, — деди у мени кўчага бошлаб чиқиб, оппоқ “Москвич”ни кўрсатаркан, — тўрт ой Нодирбой ака билан ишлаб олдим. Одамлар-чи, бунақа матоҳ олгунича камида беш-олти йил ишлайди. Мен тўрт ойда олдим! Нодирбой аканинг ўзи ҳозир Владивостокдан бешта “Тойота” олиб келишга кетган. Ўзи шунақа машиналар борлигини биласанми?\n— Билмайман, — дедим мен кулиб.\nВаҳоланки, Нурали айтган машина мен учун янгилик эмасди. Жосуслик қилган давримда кўп кўргандим.\n— Жўра, хафа бўлмагин-у, сенда кучдан бўлак ҳеч вақо йўқ. Худо сенга тентак куч билан чаққонликдан берган. Мен сенга айтсам, беш-олти йилдан кейин ҳеч нарсага яроқсиз бўп қоласан. Ундан кейин ҳолингга маймунлар йиғламаса, менга кел. Билсанг, мен сени ўйлаяпман. Келажагингни ўйлаяпман.\nОчиғи, унинг гапига кулгим қистади. Нурали ёшлигидан уддабурон бола эди. Ҳеч кимнинг хаёлига келмайдиган ишларни қилиб юрарди. Ҳамма жойдан нимадир ундирсам, деган ўйда юрарди. Хоҳ ишонинг, хоҳ ишонманг, ўнинчида ўқиб юрган кезларимиз биология кабинетидаги скелетни сотиб юборган. Бор-йўғи уч сўмга — медицина институтида ўқийдиган ҳамқишлоғимизга. Ўшанда роса қидир-қидир бўлган. Ўзиям орадан икки ой ўтганидан кейингина скелет топилган. Ундаям ўша студент боланинг ўзи оғзидан гуллаб қўйган. Ана шундай ишини пухта бажарадиган бола эди Нурали.\n— Бўпти, мен рози бўламан, — дедим Нуралининг кўзига тикилиб. — Фақат битта шарт билан. Эвазига қанча оласан ўша Нодирбой акангдан?\n— Жўра, мени ким деб ўйлаяпсан? Мен унақа паст кетадиган болалардан эмасман. Ёрдам берсам, сенга ёрдам бераман. Ундаям дўст бўлганимиз учун... Топаётганим, худога шукр, ўзимга етиб ортади. Битта законний қиз топиб олганман. Ўшанга уйланаман, тамом...\nУ гапини охиригача етказолмади. Бирдан гипноз қилдим-да:\n— Нодир аканг мен учун сенга қанча ваъда берган? — дея сўрадим.\n— Беш минг, — деб жавоб қилди у.\n— Яша, қадрдон дўстим, хўш, ўша Нодир аканг аввал нима иш қилган?\n— РайОНОда бош бухгалтер бўлган.\nЭсладим. Қайси синфда ўқиётганлигимиз ёдимда йўқ, муаллимлар кетма-кет икки ой маош ололмади. Гап-сўзларга қараганда бош бухгалтер, кассир тил бириктириб, учта мактабнинг маошини “еб” юборган экан. Ўқитувчилар жанжал қилишиб, РайОНОга боришганди. Кейин биров кассирни қамалиб кетди, деди. Бошқаси бухгалтер қаёққадир гумдон бўлганлигини айтди. Орадан олти ой ўтиб, йўқолган бухгалтернинг қайсидир колхозда ишлаётганлигини айтишди. “Ўша бухгалтермасмикин?” деган ўй ўтди хаёлимдан.\n— Сен уни кўпдан бери танийсанми? — дея сўрадим Нуралидан.\n— Икки йилча бўп қолди.\nНуралини бошқа сўроққа тутмадим. Шундоғам ҳамма нарса кундай аён эди. Шу боисдан ҳам уни дарров гипноз ҳолатидан чиқардим. У ўзига келганидан кейин бир оз менга қараб турди-да:\n— Ишлайсанми бирга? — деб сўради.\n— Ўйлаб қарасам, менга тўғри келмаскан, шунинг учун, жўра, мени қийнамагин-да, бошқа одам топиб қўяқол, — дедим.\nНуралининг қовоғи осилгандан-осилиб кетди. У ортига бурилди-да, машинанинг эшигини очди ва бир оз ўйланиб турганидан кейин:\n— Жўра, анави кун олган ароқларингнинг пулини эгасига бериб қўйишим керак эди. Эгаси бир-икки марта сўраб келди, — деди.\nМенинг дўстим энди ўзига келганди. Кўриб турганим, бундан икки-уч йил олдинги Нуралидан мутлақо фарқ қилмасди. Лекин унинг фавқулодда пул сўраши мени довдиратиб қўйди. Ҳатто бир оз каловланиб қолдим. Александр Петрович берган пуллардан бирор икки юз сўмча қолган эди. Уйга кирдим-да, олиб чиқдим. Ва менинг “садоқатли” дўстим айтган суммани унинг қўлига тутқаздим.\n— Бўлдими энди, ҳурматли дўстим? — дедим киноя билан.\nУ гапирмади — машинасига ўтирди-да, жўнаб қолди.\nАммо мен ундан зиғирча ҳам хафа бўлмадим. У ҳожатимни чиқарганида меҳримга сазовор бўлганди. Шу боисдан гина қилишга ҳаққим йўқ эди. Иккинчи томондан, мен ўзимга ошна билиб юрган одамнинг кимлигини билиб олдим.\nАбдукарим ака яна келди уйимизга. У билан кўришдим-у, лекин бирга ўтирмадим. Юзим чидамади, ўзимни ноқулай сеза бошладим. Отам иккаласи икки соатлар чамаси гаплашиб ўтирганларидан кейин кетди. Абдукарим ака кетганидан кейин отам мени ёнига чақирди. Хурсандлиги шундоққина юз-кўзидан кўриниб турар эди.\n— Бахтинг очилди, болам, — деди у жилмайиб. — Абдукарим аканг қизини беришга рози бўлди.\nҒалати бир ҳолат эди. Қиз берувчи одамнинг ўзи келиб: “Мен ўғлингизга қизимни беришга розиман”, деса.\nОтамга жавоб қайтармадим. Уялганимдан бошимни эгдим.\n— Саидани беришга менам кўндим. “Тўйни тезлаштирайлик”, деди Абдукарим. Эгамқул: “Саиданинг касали яна қўзғаб қолиши мумкин. Тўйни эртароқ қилсак, дарднинг олдини олардим”, дебди. Шуниси менга озгина ўтиришмай турибди. Онангнинг ўтганига ҳали ҳеч қанча вақт бўлгани йўқ. Тўйни бирдан бошлаб юборсак, эл-юрт олдида юзимиз ерга қараб қоладими, дейман-да.\nОтамнинг нигоҳлари менга қадалганди. У мендан қандайдир кўнгилни кўтаришга, юпанчга ўхшаш бир нарса кутаётган эди. Лекин бирон нима дейишга ожиз эдим. Ичим буткул қуриб қолган, отам истаган гапни топишга қийналардим.\n— Бунинг устига, тўй қилишга қурбимиз ҳам келмайди ҳали, — дея гапида давом этди отам.\nШу пайтгача пул ҳақида умуман ўйламаган эканман. Ўксиндим. Биринчи марта ақча тополмай қолишимдан қийналдим. Билагимда кучим мўл. Ҳар қандай ишнинг уддасидан чиқишимга ишончим комил. Айни дақиқада эса ожизман... Хаёлимдан Нодирбой қилган таклиф яшин тезлигида ўтди. Агар унинг айтганига кўнганимда ҳозир отам айтаётган муаммо бўлмасди. Лекин кейинчалик бундан баттари бўй кўрсатиши кундай аён эди.\n— Мен эртадан ишга ўтиш ҳаракатини қиламан. Сиз хавотир олманг, ҳали ҳаммаси яхши бўп кетади, — дедим отамнинг кўнглини кўтариш учун.\nРайон маркази кичкина бўлгани билан поезд йўли ўтган, иккитагина томдан иборат вокзали ҳам бор эди. Армияга кетишимдан олдин тенгқурларим билан у ерга кўп борардик. Вагонларда ҳали тахта, ҳали шифер, қўйинг-чи, поезд вагонларига ортиш мумкин бўлган ҳамма нарса келар, уларни туширадиган машина гоҳида бузилиб, гоҳида улгурмаганлиги боис, қўл кучи кўп керак бўлар эди. Биз ўн чоғли йигитчалар ана шу “қўл кучи” эдик. Кун бўйи, баъзан туни билан ишлардик. Яхшигина ҳақ беришарди...\nБирон жойга иш қидириб боргим келмади. Борсам-у, иш йўқ деб қайтариб юборишса, изза бўлиб қолишимдан қўрқдим. Иккинчи томондан, ишга жойлашганим билан, “Мана сенга маошинг”, дея олдиндан бериб қўймайди. Вокзалда эса нақд пул. Ишни бажардингми, қўлингга ҳақингни бирдан беришади.\nҚуёш ботиб, атрофга тун этагини ёяётган маҳалда вокзал омборхонасига бордим. Омборнинг атрофи сим тўр билан ўралган, усти доимий очиқ эди. У ерга туширилган моллар ёзда қуёш жазирамасини ер, қишда ёғин-сочин тагида қоларди. Ҳисоб-китоби бўлмаса керакки, қанчадан-қанча тахталар тураверганидан чириб адо бўларди. Бошқа нарсаларнинг ҳам маълум қисмининг тақдири худди шундай якун топар эди.\nПастқамгина қоровулхонада Бўрибой чол алмисоқдан қолган радиосини эшитиб, чой ичиб ўтирган экан. Ошиқ-мошиғи қурилганидан бери ёғланмаган эшикни ғийқиллатиб очганимдан кейин, қоровул бир оз муддат менга термилиб қараб турди. Назаримда, ё кўзи яхши кўрмай қолган ёки танимади.\nМен салом бердим. У овозини чиқармасдан бошини қимирлатиб алик олди-да:\n— Кел, — деди гулдурак овозда.\n— Мен Собирман, — дедим ўзимни танитиш учун.\n— Қайси Собир? — сўради чол пешонаси тиришиб.\n— Келиб жўраларим билан юк туширардик-ку, уч йиллар аввал.\n— Тушда нима егандингиз, деб сўра олдин. Қанча одам келиб, қанча одам кетса, қанақа Собирлигингни мен қаёқдан билайин? Эсимда қоптими?.. Нима ишинг бориди?\n— Юк-пук бўлса, тушираман, деб келувдим, ота, — дедим иложи борича юмшоқ гапиришга ҳаракат қилиб.\n— Эй-й, болам, — деди Бўрибой чол эчки соқолини силаб, — илгарийди, юк туширтиришга одам излаб топмасдик. Бир хил пайтлари ўзимам туширганман. Ҳозир ишлайман дегани тиқилиб ётибди. Овора бўп кепсан-да.\n“Эски ҳийла”, — дея хаёлимдан ўтказдим. Бундан уч йил аввал ҳам бу чол бизга шунақа дерди. Учта-тўртта вагон қаторлашиб турсаям, “Ҳали юк келмади”, деб тураверарди. Бир-икки сўм қистирсак, чолнинг бирдан чиройи очилар, “Сизлар бораверинглар, мен тилпонда айтиб қўяман. Боягина битта вагон келгандай бўлувди. Кран билан туширманглар, болаларам ризқини олсин, дейман”, дер эди.\n— Бобо, сизниям хафа қилиб қўймайман, — дея чўнтагимдан битта уч сўмлик чиқариб унинг олдига қўйдим. У пулга бир қараб қўйди-да, чуқур хўрсинди.\n— Гўримнинг лабигача бир қадам қолган, — деди қандайдир изтироб билан, — пулингни олиб қўй. Барибир ичингда мени сўкиб бераяпсан.\n— Чин кўнгилдан. Ўзим чиқариб бераяпман-ку. Аввал ҳам шундай қилганмиз.\n— Қўй, барибир керакмас. Менда хотин, бола-чақа бўлсаки, уларни боқиш учун сендан пул олсам.\nШу пайтгача мен унинг хотини йўқлигини билмас эканман. Унинг ўзидан ҳам, бировдан ҳам эшитмаганман.\n— Уйланмаганмисиз? — дедим бошқа гап тополмай.\n— Бе, иккитасига уйланганман. Туғмаган-да, баччағарлар. Яна ўзлариям йиққан-терганларимни олиб кетиб қолишган... Менга қара, битта гап айтсам қиласанми? — деди чол кўзи ярақлаб менга қарар экан.\n— Қўлимдан келса, қиламан.\n— Келади. Мен сенга пул бераман. Яна тоза мол келган вагонга хўжайин билан гаплашиб, сени ўтказиб қўяман. Хўжайин икковимизнинг қалинлигимизни яхши биласан.\nДарҳақиқат, шундай эди. Бошқа нарсаларни билмадим-у, лекин вокзалга қанақа мол келса, қоровулнинг розилиги билан тушириларди. Қоровул билан вокзал бошлиғининг орасида қандай ришта борлигини билиш шу пайтгача ҳеч кимнинг хаёлига келмаганди. Қанақа иши бор эканки, эвазига пул тўласа, ҳартугул, уйлантириб қўясан, демас.\n— Айтган нарсамни қиласанми?\n— Сиз айтаверинг-чи, балки...\n— Балкисига бало борми? Қиласанми-йўқми, шунисидан гапир! Эркакмисан ўзи?\n— Бўпти, — дедим мен.\nШундай дедим-у, ўйланиб қолдим. Битта-яримтаникига ўғирликка тушасан ёки шунга ўхшаш бошқа бир нарсани айтиб қолса, нима қиламан?..\n— Қасам ич, — деди энди чол кўзимга тик қараб.\n— Ишқилиб, яхши нарсами? Билмайдиган нарсамга қасам ичиб, бошимни чангаллаб қолмайин тағин.\n— Қўрқма, сенга зиёни тегмайди. Қасам ич!\nНима бўлса бўлди, дея хаёлимдан ўтказдим-у, қасам ичиб юбордим. Шунда ҳам чол кўнмади. “Оилангни ўртага қўйиб қасам ичасан!” деб туриб олди. “Оиламни аралаштирманг. Мен ўзим учун онт ичаман. Ваъда бердимми, устидан чиқаман!” десам ҳам кўнмайди. Бир хаёл: “Бор-э, пул-мулинг керакмас”, деб кетворай дедим. Лекин чолнинг авзойи борган сари ўзгариб, одамнинг раҳмини келтирар, қўл силтаб кетишга ботинолмай қоладиган даражага етган эди. Охири бўлмади. Ичимдан зил кетиб, қасам ичдим. Энди бўлди, чол гапини айтар десам, қаёқда, бир қўлимга нонни, иккинчи қўлимга бир китоб ушлатиб:\n— Бу Қуръони карим бўлади. Ҳозир бу китоб ҳаммадаям бор эмас... Энди онт ич. Кейин мен ишонаман, — деди ўжар чол.\n— Агар гапимда турмасам мана шу Қуръон урсин, — дедим сабрим чидамай.\nШу гапни айтишим билан Бўрибой чол узоқ муддат термилиб қолди. Кўзида ёш жилғаланди. Бир-икки марта бурнини тортди. Кейин чўнтагидан ғижимланиб кетган дастрўмолини олиб кўзидаги ёшни артди-да:\n— Менинг уйим бор, — дея гапира бошлади, — йигирма сўтихча келади, эртага шуни сенга хатлаб бераман. Беш мингча жамғариб қўйибман, уям сеники...\n— Сизнинг ерингизниям, пулингизниям менга кераги йўқ...\n— Гапимни бўлма, қасам ичгансан. Энди жим ўтир... Қўй-чи, шу дунёга келиб нимаики орттирган бўлсам, ҳаммасини сенинг қўлингга топшираман...\n— Ўзингиз-чи, ўзингизга нима қолади унда? — дедим чолнинг гапини бўлиб.\nТўғриси, ўша пайт чолни ақлдан озиб қолган шекилли, деб ўйлай бошлаган эдим.\n— Мен... мен, — деди овози бўғилган чол, — мен етиб келдим, етадиган жойимга... Худонинг ўзи кечирсин, кўп номаъқулчиликлар қилиб қўйдим. Кеча мачитдаги мулла билан анча вақт гаплашиб ўтирдим. У дўзахда бериладиган азоблардан гапирди. Эшитиб туриб қўрқиб кетдим. Охиратимни куйдириб қўйган эканман...\nЧол йиғлаб юборди. Мен уни тинчлантириш учун бисотимдаги сўзларнинг мосини қидирдим. Аксига олиб, тузукроқ гап келавермади миямга. Ҳартугул, чол узоқ йиғламади. Бирдан ўзини босиб олди.\n— Энди қилган номаъқулчилигимни ювиб кетадиган иш қилишга умрим ҳам, қурбим ҳам етмайди... Ўзи қазо муддатим келиб қолгангаям ўхшайди. Ҳозир сен билан гаплашиб ўтирибман. Бир соатдан кейин оғзимдан гапим чиқадими-йўқми, худо билади. Хуллас, гап бундай... Мен ўлиб қолсам, ўзинг олиб бориб кўмасан... Маъракаларимни ўтказасан. Вақти-вақти билан, эсингга тушиб қолган пайтларимда, номимга Қуръон тиловат қилиб турасан. Эвазига менинг ҳамма бойликларимни оласан. Келишдикми?\nМенинг буткул бошим қотиб қолган. Чол қўяётган шарт, гарчи осонгина кўрингани билан, унинг уддасидан чиқиш анча мушкул эди. Бунинг устига, унинг бойликларига эга чиқишга ғурурим йўл қўймасди.\n— Ота, нега бу нарсаларни менга айтаяпсиз? Бошқага, айтайлик, анави хўжайинингизга шунақа-шунақа десангиз, бажонидил қиларди. Бунинг устига, сизга бегонамас, қанчадан бери уни танийсиз, — дедим.\n— Уни қўй. Қандай одамлигини яхши биламан. Мен катта гуноҳларни шу билан бирга қилганман... Сен кўзимга иймонини йўқотмаган боладай кўриндинг. Янаям худонинг ўзи сенга инсоф берсин. Лекин қасам ичиб қўйгансан! Агар қасамингда турмасанг, уйинг куйиб кетади!..\nМенинг эртароқ бу чолнинг олдидан кетгим келди. Негадир ортиқ у билан бирга ўтиролмай қолдим. Шу боисдан ҳам:\n— Бўлмаса, мен борайин, энди, — дедим.\n— Тахта ортилган иккита вагон бор. Кран туширади. Сен симини илдириб турасан. Юкнинг эгаси бақувват одам. Эллик сўм беради. Ўзим бориб кранчига айтиб қўяман. Сен боравер, ҳозир ортингдан етиб бораман, — деди чол хўрсиниш билан.\nҚоровулхонадан чиққанимда оёқларим оғирлашиб қолгандай эди. Минг хил ўй гирдобида судралиб, вагон турган томонга кета бошладим.\nИш ниҳоятда осон эди. Ўзиям уч соатга етар-етмас вагонларни бўшатиб қўйдик. Бўрибой чол айтганидай, Россиядан тахта олиб келган одам менга бешта ўн сўмлик тутқазди. Қилган ишим учун бу жуда кўп эди. Бир хаёл, ярмини қайтариб берсамми, деб ҳам ўйладим. Лекин чол айтган кранчи хаёлимдагини уқиб олди, шекилли, шаштимдан қайтарди.\n— Пулларингни нега иккига бўлиб олдинг? — деди у юк эгаси нарироққа кетганидан кейин. — Анави қарисаям тўймайдиган чол берасан деганмиди?\n— У айтгани йўқ. Фақат бу пул анча кўп-да, эгасига қайтариб берсамми?\n— Жиннимисан, бунақада бизни ер билан битта қиласан-ку. У сенинг “здачи”нгга қараб қолгани йўқ. Агар ортиқчалик қилаётган бўлса, бер менга.\nМен жойимда музлагандек қотдим. Бунгача атрофимдагиларнинг ҳаммаси кетиб бўлган эди.\nШу билан уйга қайтаверсам бўлаверарди. Чунки ўзим мўлгина пулни ишлаб топиб бўлгандим. Лекин кетгим келмади. Яна биронта иш қилсам, деб ўйладим. Шундай хаёлда турганимда уч-тўртта одамнинг овози қулоғимга чалинди. Овоз келаётган томонга бурилиб қарасам, юз метрча нарида вагон турибди. Назаримда, юк эгаси билан тушираётганлар нимагадир келишолмаётгандек эди. Бордим, айтганим тўғри экан. “Ака, — дерди йигитлардан бири юк эгасига, — темир содасининг нималигини жа яхши биламиз. Қўлнинг расвосини чиқариб ташлайди. Тўрталамизгаям юз сўмдан берсангиз туширамиз. Бўмаса, уйга бориб дам олганимиз минг маротаба яхши!” “Ҳов барака топгур, бу матоҳнинг ўзи ҳеч бало пул турмайди. Уловидан тушови қиммат бўп кетган... Агар арзиганда, майлийди. Сен айтган пул ёнимда йўқ-да. Бунинг устига, менинг шахсий молим бўлсайкан. Шундаям элликдан бераман, деяпман-ку!..” — деди пешонасида реза-реза тер пайдо бўлган мулк эгаси.\nУлар вақт тортишишди. Ниҳоят, иккала томон айтган нархнинг ўртасига келишишди. Мен: “Бўлди энди, ўзлари тушираверишаркан”, деган ўйда энди ортимга қайтаётганимда, юк туширадиган йигитларнинг каттаси кўриб қолиб, аввал кимлигимни суриштирди. Уларга ўхшаган одам эканлигимни билганидан кейин, айтдики: “Пул ҳаммага тенг тақсимланади, сенам қўшил!” Бир ўзим бошқа нима иш қилардим? Дарров рози бўлдим.\nИлгари темир содаси деган нарсани умримда кўрмагандим. Махсус қоғоз қутиларда бўлса керак, деб ўйлагандим. Адашган эканман. Қопларда бўларкан. Ҳақиқатан ҳам қўлнинг эгови экан. Ҳали вагонни яримлатмасимиздан бурун билакларимиз қийилиб, қон чиқиб кетди. Иккита йигит чидолмасдан кетиб қолди. Уч кишилашиб ишни охирига етказгунимизгача қуёш чиқиб кетди. Очиғи, ҳаммамиз итдай чарчадик, шу боисдан ҳам уйга боришим билан ювиндим-у, синглим олиб келган бир коса овқатга ҳам қарамасдан тошдай қотиб ухлаб қолибман.\nУйғонганимда қуёш энди-энди уфққа ёнбошлаётган эди. Туриб яна эски кийимларимни кияётган маҳалим отам:\n— Қаерга бораяпсан? — дея сўраб қолди.\n— Вокзалга, — дедим мен бепарво.\n— Нима қиласан шу тўрт-беш сўм деб жонингни жабборга бериб?.. Уйланишинг учун пул керак бўлса, битта-яримтадан қарз оламиз. Ҳаммаям тўй қилганда олади...\nМенинг ҳам жуда боргим келаётгани йўқ эди. Лекин чолга ваъда бериб қўювдим, бугун унинг уйига боришимиз керак эди. Кейин бирорта осонроқ иш топилиб қолса, озгина ишлаб келаман, деган хаёлда эдим.\n— Сен ухлаб ётганингда, — дея гапида давом этди отам, — анави ўқиган мактабингнинг директори келувди. Ишга олаймиш.\n— Қанақа иш? — дедим мен ҳайрон бўлиб. — Ҳеч қаерда ўқимаган бўлсам. Қўлимда диплом йўқ.\n— Қандайдир тўгарак дедими, ишқилиб, шунга ўхшаган бир нима очармиш... Сени уйда йўқ, девдим чарчаганинг учун дам олсин деб. Келиши билан олдимга борсин, деди. Тўғри уйига бораверармишсан. Ҳа, ойлигингни яхши қилаймиш.\n— Ота, мен битта одамга келаман деб қўйгандим. Директорнинг олдига эртага борсам бўлмайдими?\n— Энди у одам ҳам кичкинамас. Ҳар қалай, ўн беш йилдан бери битта мактабнинг каттаси. Бу ёғи, ўзингнинг малиминг. Уят бўлади-да, болам. Уйиям унчалик узоқмас, кириб ўтиб кет.\nМен “хўп” дегандек бошимни қимирлатдим-да, дарвоза томон юрдим.\nДиректор очиқ чеҳра билан кутиб олиб, уйига бошлаган эди, мен унамадим. Ишларим кўплигини баҳона қилдим.\n— Шу десанг, — дея гап бошлади директор, — жиянинг ҳозир тўққизга кўчган. Кеча ўғил... Сенинг таърифингни эшитгандан ёпишиб олди. “Мактабга келиб, бизгаям каратэни ўргатсин”, деб. У дедим-бу дедим, бўмади. Кейин ўйлаб қарасам, сендай йигит мактабга керак экан. Битта менинг боламмас, бошқаларам мактабдан кейин бекорчи бўлиб юрганидан кўра, шуғулланса ўзига фойда бўлар экан. Шунинг учун мактабда каратэ тўгарагини очсак, девдим, шунга нима дейсан?\n— Очилса яхши-ю, лекин мен шу пайтгача бировга ўргатмаганман. Қўлимдан келармикин? — дедим иккиланиб.\n— Сенинг ўзинг қандай ўрганган бўлсанг, худди шундай бошлайсан. Улар сенинг даражангда бўлиши шартмас. Бекор юрмаса, ўзи учун фойда олса, шунинг ўзи етади.\n— Майли, мен бир ўйлаб кўрайин.\n— Унда бугун ўйла. Эртага тушгача олдимга кел.\nМен у билан хайрлашдим-у, кўчага чиқдим, дарров хаёлимни болалар эгаллаб олди. Ўзимча уларга сабоқни нимадан бошлашни, нималар дейишни мўлжал қила бошладим. Шу хаёллар исканжасида вокзалга етиб борганимни ҳам билмай қолибман.\nБўрибой чол кўзимга кечагидан ҳам ғамгинроқ кўринди. Унинг аҳволи мени кўрганидан кейин ҳам ўзгармади. “Ниятидан қайтиб қолдими? Қанийди, шундай бўлса”, дея хаёлимдан ўтказдим.\n— Мен сени жуфтакни ростлаб қолди, қайтиб бу ёқларга қадамини босмайди, деб ўйлагандим, — деди мен унга салом берганимдан кейин қоровулхонанинг остонасидаги столни қўли билан кўрсатиб, ўтиришга таклиф қилар экан.\n— Айтдим-ку, ваъда берганимдан кейин устидан чиқаман деб, — дедим мен кулиб.\nШу гапим ҳам чолга оғир ботди. У пешонасини қашилаб:\n— Ишқилиб, художон, адашмаган бўлайин, — деди. Ва ўтирган кўрпачасининг тагига қўлини тиқди-да, бир даста пул олиб менинг олдимга қўйди.\n— Бу — мен айтган пул!.. Кундузи келганингда ҳовлиниям документларини олиб нотариусга бориб келар эдик.\nМен ниҳоятда хижолатда эдим. Нима қилишга ҳам ҳайрон ҳолда:\n— Ҳали кўп умр кўринг-ку-я, лекин бирон нима бўлган тақдирдаям сиз айтган нарсаларни қилардим, — дедим бир оз қизариб.\n— Унда ишончли бўмайди. Бунинг устига, шунча пулни гўримга олиб бориб чиритаманми?! Қўй, майнавозчилик қилма. Пулни ол-да, уйингга жўна, яна менга: “Эртага оқшоми билан ишлагандим. Чарчаб қолувдим, шунинг учун келолмадим”, дема, — деди чол жиғибийрони чиқиб. Сўнг фотиҳага қўлини очди...\nПул ўралган рўмол қўлимда, уйга кетиб борар эканман, отамга нима дейишим ҳақида бош қотираман. “Қоровул мени кўмиб, маъракаларимни ўтказиб берасан, деб шунча ақча берди, десам ишонармикин”, дея ўйлайман. Сўнг отамнинг ўрнига ўзимни қўйиб: “Мабодо ўғлим шунақа деганда ишонган бўлармидим?” — деб мулоҳаза юритиб кўраман. Лекин мулоҳазам ўзимга ёқмайди. Эҳтимол, бу ҳали ота бўлиб, оталик масъулияти қанақа бўлишини татиб кўрмаганимдандир. Ишқилиб, миямда пайдо бўлган учи-қуйруғи йўқ саволларнинг биронтасига ҳам жавоб тополмасдан уйга кириб бордим.\n— Акамнинг сафари бугун эртароқ қарибдими? — дея ҳазиллашди Саида.\n— Учрашадиган одаминг кетиб қолибдими? — дея сўради отам.\nИккисига ҳам жавоб қилмай дастурхон гирдига ўтирдим-да, рўмолга ўралган пулни ёнимга қўйдим.\n— Янгам бирон совға қилдими дейман? — деди синглим кулиб.\n— Нима бу? — дея сўради отам.\n— Пул... — дедим мен ўзимни хотиржам тутиб.\n— Ним-ма?! — деди бирдан кўзи олайиб кетган отам. — Пул?!\n— Ҳа, — дедим мен бош силкиб.\nОтам рўмолчани шартта олди-да, тезлик билан ичини очиб, ҳайратдан қотиб қолди. Мен синглимга қарадим. У ҳам, кўзи рўмолчанинг ичидан чиққан бойликда, безрайганча ўтирарди.\n— Ўғирлик қилдингми?! — деди отам бир оздан кейин озгина ўзига келиб ранги оқарганча.\n— Йўқ, битта одам берди.\nШундай дейишим билан, “Нимага беради? Қанақа одам ўзи у? Нима қилмоқчисан бу пулларни?..” каби саволлар ёғилиб кетди отам томонидан. Мен шошилмасдан аввал бир пиёла чой ичдим. Менинг бунақа беғамлигимдан отамнинг баттар жиғибийрони чиқиб кетди. Шундан кейингина ҳамма воқеани бирма-бир айтиб бердим.\n— Ўғлим, — деди отам мен гапларимни ниҳоялаганимдан кейин, — барибирам бу пуллар тозамасакан. Обориб эгасига бер. Нима қилса, шуни қилсин. Биз тинч ўтирайлик. Ўзи шу ёғиям етиб ортади...\n— Қасам ичганман дедим-ку, ота. Агар мен қоровулнинг пулларини олмасам, у менга ишонмайди. Кейин мен субутсиз бўлиб қоламан, — дедим мен эътироз билдириб.\n— Эртага ўзим бораман. Сенам қасамингни қайтариб оласан. Болам, пул топсанг, ўз меҳнатинг билан топ. Ҳаром-харишга аралашма, — деб отам қандай тезликда рўмолчани очган бўлса, яна шундай ўраб ёнимга қўйди.\nШундан кейин на отам, на синглим ва на мен гапирдик. Ҳамма ўз ўйи билан банд эди. Қошиқнинг косага теккани, чой ичилганигина сукунатни бузиб турарди.\nЭртасига отам иккаламиз Бўрибой чолнинг олдига бордик. Лекин унинг пулини қайтиб бериш насиб этмаган экан. Чол кечаси жон таслим қилибди. Яна бизгача унинг ёнига бирорта ҳам одам келмаган, тўғридан-тўғри калласи бир томонга қийшайиб, оғзи ғалати тарзда очилиб қолган ўликнинг устига борибмиз. Шошиб қолдик. Отам бирдан шу ерда ётган кир латта билан унинг энгагини бошига танғиб боғлади. Устини кўрпача билан ёпди. Мен вокзал идорасига югурдим. У ерда бошлиқ йўқ экан-у, лекин уч-тўртта ходим юрган экан. Улар хабарни эшитишлари билан қоровулхонага югуришди.\nБирпасда қоровулхонада шовқин-сурон кўтарилди. Кимдир милисага, дўхтирга телефон қилиш учун чопди.\nКўп ўтмай «Тез ёрдам» машинаси ҳам, милисалар ҳам етиб келишди. Дўхтирлар мурдани текширишни, милисалар шу ерга йиғилганларни сўроққа тутишни бошлаб юборишди. Яхшики, сал олдинроқ отамнинг қулоғига: “Пул тўғрисида ҳеч кимга ҳеч нарса деманг”, дея шивирлаб қўйганим. Бўлмаса отам нима мақсадда келганлигини айтган бўлармиди? Яна бир яхши томони, уйдан чиқаётганимизда отам пулни ўша рўмолга яхшилаб ўраб, латта сумкага солган, унинг устидан қуруқ чой ва нон қўйганди. Менимча, буларнинг ҳаммасини қоровулга беришни ният қилган бўлса керак.\nМилисалардан бири менинг исмимни эшитганидан кейин илжайди.\n— Ўша қўлга тушмас Собир сен бўласанми? — деди ва ўзи билан бирга келган иккита шеригига маъноли қараш қилиб қўйди.\n— Билмайман, қайси Собирни назарда тутаяпсиз-у, лекин мен... — у ёғини айтолмай қолдим.\nНима деб айтаман? Қўлга тушадиган дейинми? Ёки бошқа нарса деб айтганим маъқулми — иккиландим.\n— КГБчини тинчитган-чи? Худди ўзисан. Бу шундоққина туришингдан кўриниб турибди... Лекин сенинг бу ердалигингнинг битта қизиқ томони бор. Қоровул билан нима алоқада бўлганлигинг, дабдурустдан унинг ўлиб қолиши... Бунинг устига, мурдани биринчи сен кўргансан. Дунёда ҳамма нарса тасодифан бўлиб қолавермайди-ку, тўғрими? Менинг ўрнимда сен бўлганингдаям шунақа хаёлга борардинг!..\n— Хаёлингиз шаклланган хаёл экан. Қойилман. Ҳақиқий милиционерларга хос иш қиларкансиз, тўғрироғи, хаёл сураркансиз. Бундай қилишга менинг қурбим етмаган бўларди, — дедим мен иложи борича самимий жилмайишга ҳаракат қилиб.


Жазирама, ўлимлар кўпайиши: Канада ёзни қандай бошдан кечирмоқда - 01.07.2021, Sputnik Ўзбекистон\nКанаданинг турли шаҳарларда сўнгги бир неча кун ичида фавқулодда юқори ҳарорат кузатилмоқда. 01.07.2021, Sputnik Ўзбекистон\nфото, мултимедиа, об-ҳаво, канада\nКанаданинг турли шаҳарларда сўнгги бир неча кун ичида фавқулодда юқори ҳарорат кузатилмоқда.\nКамида 486 киши Канада ғарбидаги Британия Колумбияси вилоятида кузатилган аномал иссиқ об-ҳаво қурбони бўлган бўлиши мумкин.\nБритания Колумбияси вилоятида ўрмон ёнғинлари ҳам кузатилмоқда.\nАйрим жойларда вазият чидаб бўлмас даражада, кўчага чиқиш деярли имконсиз.\nБундай об-ҳаво шароитида сурункали касалликларга чалинган одамлар, асаб касалликлари бўлган фуқаролар, шунингдек, кондиционерсиз хоналарда кўп вақт ўтказадиган ёлғиз одамлар ва шаҳар аҳолиси хавф остида ҳисобланади.\nТиббиёт ходимлари аҳолига кўчада камроқ юриш, кўпроқ сув ичиш ва бош кийимда бўлиш зарурлигини тавсия қилишмоқда.\nВанкувер шаҳри полицияси тўсатдан ўлимлар ҳақида 65 та хабар келиб тушганини билдирган.\nТахмин қилинишича, бу одамларнинг ўлими юқори ҳаво ҳароратига боғлиқ. Ўлганлардан кўпи пенсионерлар бўлган.


ОАВ: Сурияда содир бўлган кучли портлаш оқибатида 60 киши ҳалок бўлди\n17:43 / 07.01.2017\nСурия шимолидаги Азаз шаҳрида содир бўлган кучли портлаш оқибатида ҳалок бўлганлар сони 60 кишига етди. Бу ҳақда DailySabah нашри хабар берган. Унга кўра, бир неча ўнлаб инсонлар жароҳатланган. Бироқ ушбу маълумот ҳозирча тасдиқланмаган.\nАввалроқ, шаҳар марказидаги савдо дўконлари ёнида ичига портловчи қурилма ўрнатилган автомобиль портлагани ҳақида хабар бергандик. Ҳодиса Туркия билан чегарадан тахминан 10 километр узоқликда содир бўлган. Маълумотларга кўра, бу туман “Аҳрар аш-Шом” мухолифат гуруҳи томонидан назорат қилинади.\nМаълумот учун, Суриядаги қуролланган тузилмалар рўйхати 29 декабрь куни тақдим этилган бўлиб, аввалига унда "Аҳрар аш-Шом" ҳам бўлган, бироқ кейинчалик гуруҳ сулҳ ҳақида келишувни имзоламагани маълум бўлди.


Гулистонда ғалати ҳодисалар кузатилмоқда (видео) - EFFECT.UZ\nГулистонда ғалати ҳодисалар кузатилмоқда (видео)\n. 17:39 | 23.12.2020\nБугун, 23 декабрь куни ярим тунда тахминан соат 02:00 лар атрофида Гулистон шаҳрида яна сирли портлаш овозига ўхшаш гумбурлаш ва қаттиқ ер силкиниши, зилзила содир бўлганлиги айтилмоқда.\nМаҳаллий аҳолининг кўпчилиги томонидан тасдиқланаётган мазкур ҳолатга вилоят ФВБ матбуот хизмати муносабат билдирди.\nШунингдек, Сирдарё вилояти ФВБ Матбуот хизмати бошлиғи Даврон Сулаймонов иштирокида Гулистон шаҳрида кузатилган гумбурлаш ва қаттиқ ер силкиниши ҳодисаси юзасидан онлайн брифинг ташкил қилинди.\nБрифингда қайд этилишича, жорий йилнинг 20 ва 23 декабрь кунлари Гулистон шаҳрида зилзилага ўхшаш ер силкиниши ва портлаш каби овозлар ҳақиқатда кузатилган. Бу икки ҳолат бўйича вилоят ФВБга ёнғин ва портлаш бўйича қўнғироқлар келиб тушмаган.\nШунга қарамай ФВБ томонидан ишчи гуруҳ тузилиб Гулистон шаҳар ва унга ёндош ҳудудларда портлаш ва ёнғин келиб чиқиши мумкин бўлган объектлар ўрганиб чиқилган. Аммо уларнинг ҳеч бирида салбий ҳолатлар кузатилмаган.\nУшбу ҳолат бўйича махсус гуруҳ тузилди ва яқин кунларда Гулистондаги овоз ва ер силкинишига ўхшаш воқеага аниқлик киритилади.\nTeglar:Guliston, Sirdaryo, ФВБ\nЎқишни кўчириш истагида бўлган фуқаролар диққатига!\nГулистон шаҳрида йўл четида турган “ВАЗ 2108” машинаси ёниб кетди\nСардоба тошқинидан азият чеккан фуқаро номига 4 сотих ер майдонини расмийлаштириб беришни ваъда қилган собиқ…\nБеш кунлик чақалоғини 5 минг долларга сотаётган она қўлга олинди\n“Тарғибот поезди” лойиҳаси доирасида Тошкент шаҳридан йўлга чиққан поезд Сирдарёда ўз тадбирларини бошлади


Ҳарбий хизматчилар ижара уй учун қўшимча пул олади\nТўлқин Ўзбекистон президентининг энг сўнгги чиқарилган қарорларидан бири мамлакат Қуролли кучлари ҳарбий хизматчиларини ижтимоий муҳофаза қилишни таъминлаш борасидаги қўшимча чора-тадбирларни белгилаб беради.\nҚарорга кўра, 2005 йил 1 июлдан контракт бўйича хизмат қилаётган, аммо тураржой билан таъминланмаган ҳарбий хизматчиларга тураржойни ижарага олганлик учун Тошкент шаҳрида энг кам иш ҳақининг тўрт бараваригача, Нукус шаҳри ва вилоятлар марказларида энг кам иш ҳақининг уч бараваригача, туман марказларида энг кам иш ҳақининг 2 бараваригача миқдорда пул компенсацияси берилади. Оила аъзолари 3 киши ва ундан ортиқ бўлган ҳолатда пул компенсация миқдори 50 фоизгача оширилади.\nМудофаа вазирлиги вакиллари “Озодлик” мухбирига айни пайтда мазкур қарор ижросини таъминлаш борасида қизғин ишлр олиб борилаётганини маълум қилди.\nЗахирадаги ҳарбий хизматчи, капитан Раҳматулла Алибоевнинг сўзларига қараганда, қарорда кўрсатилган бу имтиёз илгари ҳам мавжуд бўлган. Фақат тўланадиган пул миқдори Тошкент шаҳрида энг кам иш ҳақининг 2 баробари, вилоятларда эса 1 баробари миқдорида эди.\nСиёсатшунос Комрон Алиев Ўзбекистон Қуролли кучлари хизматчилари сони Марказий Осиёдаги бошқа давлатларникига нисбатан кўпроқ бўлгани учун уларни тураржой билан таъминлашда муаммолар мавжудлигини билдирди.\n“Қарор ижарада турадиган ҳарбий хизматчиларга қаратилгани уларни тураржой билан таъминлашда ҳали муаммолар кўплигини яна бир бор тасдиқлайди”, - деди сиёсатшунос.\nҚарорда унинг ижросига масъул раҳбарлар уч ой муддатда Қуролли кучлар ҳарбий хизматчиларини тураржой билан таъминлаш бўйича комплекс чора-тадбирлар дастурини ишлаб чиқиши лозимлиги белгиланган.\nР.Алибоевнинг таъкидлашича, тураржойга эга бўлмаган ҳарбий хизматчилар ижара уй учун товон пули олишда талай қоғозбозликларга дуч келади.


05:00 / 01.03.2017 2496 pdf Ўқиш режими + -\nБаъзи салафлар айтади: агар банда дунёни аввалидан қиёмат қоим бўлгунига қадар яшаб, Аллоҳнинг тоат ибодатига юз тутса ҳам, қиёмат кунини титроқ (зилзила) ва қўрқинчини кўрганда, ушбу тоат ибодатини паст (кам) санайди.\nҲадисда келтирилади: ўлим фариштасини жон олиш билан шуғулланиши, қилич билан минг бор урмоқдан ашаддийроқдир. Агар ўлимнинг бир тукка берган оғриғи барча халоиққа қўйилса уларнинг ҳаммаси ҳалок бўлар эди. Халойиқ билан ўлим ва ўлим билан жаннатга кириш орасида мингта қўрқинч бор, ундаги ҳар бир қўрқинч ўлим оғриғидан юз минг бор зиёдадир. Банда бу қўрқинчлардан Аллоҳнинг раҳмати билан нажот топади. Банда бу қўрқинчлардан уни қутқазадиган юз минг раҳматга муҳтож бўлади. Бу сонли (юз минг) раҳмат бу дунёдаги юз минг ҳасана (яхши амал)га тақсимлангандир. Бу дунёдаги ҳасана (яхши амал) Аллоҳнинг раҳматини зоҳир бўлишига имкон ва эртага (қиёматда) Аллоҳнинг раҳмати унга берилишига йўлдир. Бу Ҳаким зотнинг ҳикмати. Меҳрибон зотнинг тақсимоти ва тадбиридир. Чунки яхши амаллар мукофатнинг йўлларидир. Ҳасаналарнинг ҳаммаси банда учун нажотни ҳозирлайдиган бир раҳматдир.\nДунёда қилинган амалнинг савоби бугун бу ерда(дунёда) берилади. У Аллоҳнинг аввалги мукофатидир. У Аллоҳнинг тавфиқи ва иноятидир. Аллоҳ эртага банданинг дунёда қилган амали учун у ерда(охиратда) ўз раҳматининг фазли ва неъматининг камоли ила яна мукофат беради. Бу Азизу ўта билгувчи зотнинг тақдир қилганидир.\nАллоҳ таоло айтади: 60.Эҳсоннинг мукофоти, фақат эҳсондир.\n(Ар-Роҳман) бу оятнинг маъноси ҳақида айтилди: биз тавҳид неъматини ато қилган кишининг мукофати фақат жаннатдир.\nБаъзи уламолар айтади: Ла илаҳа иллаллоҳ сўзининг мукофати қиёматда Аллоҳнинг юзига назар солмоқдир ва жаннат амалларнинг мукофатидир. Қарамайсизми агар Аллоҳ бугун бир кишига тавҳидни ҳаром қилса, қиёматда унга жаннатни ҳаром қилади. Агар кимки Исломни манъ қилса Аллоҳ уни абадий кечирмайди. Аллоҳ айтадики:\n72. Ким Аллоҳга ширк келтирса, албатта, Аллоҳ унга жаннатни ҳаром қиладир (моида)\n34. Албатта куфр келтирганлар ва Аллоҳнинг йўлидан тўсган, сўнгра кофир ҳолларида ўлганларни Аллоҳ ҳеч-ҳеч мағфират қилмас. (Муҳаммад) Бу ерда ҳийла ҳам, йўл ҳам йўқ.\nАллоҳ мўмин тақводорлар ҳақида айтади: 56. Ва фақат Аллоҳ хоҳласагина эслайдилар. У зот тақво аҳлидир ва мағфират аҳлидир. (Муддассир). Бу оят тўғрисида айтилади: у тақво берилган кишидир. Кимгаки Аллоҳ тақво берса, у мағфират аҳлидандир.\nАллоҳ айтади: 26. Аллоҳ Ўз сокинлигини Пайғамбарига ва мўминларга туширди ва уларга тақво калимасини лозим кўрди. (фатҳ)\n10. Аллоҳга тақво қилинг, шоядки, раҳм қилинсангиз. (Ҳужурот)\n56. Албатта, Аллоҳнинг раҳмати яхшилик қилувчиларга яқиндир. (Аъроф)\nКимники амаллари яхшилик бўлса, у яхшилик қилгувчилардан бўлади. Унинг мукофати яхшилик бўлади. У жаннатдир. Кимники амаллари ёмонлик бўлса у ёмонлик қилгувчилардан бўлади. Унинг мукофати ёмонлик бўлади. У дўзахдир. Дўзах ва жаннат халоиқ яратилишидан олдин яратилганлиги зикр қилингандир. Росулуллоҳ салаллоҳу алайҳи васалламдан эҳсон ҳақида сўралганда айтдилар: Аллоҳни кўриб турганингдек ибодат қилмоғингдир. Бу муроқабанинг аввалидир. Чунки кузатиб тургувчи зотни мушоҳадасиз кўрасан, сўнг муроқаба қиласан(У сени кузатиб турганлигини англайсан).\nАллоҳ таоло пок амалларни покиза амал қилгувчиларга хослади. Нопок амалларни нопок амал қилувчиларга мубтало қилди. Аллоҳ таоло айтади: 26. Нопок хотинлар нопок эркаклар учундир. (нур) бу оятни маъноси ҳақида айтилди: Нопок сўз ва амаллар нопок эркаклар учундир.\n26. Покиза эркаклар покиза аёллар учундир. (нур) бу оятни маъноси ҳақида айтилди: покиза сўз ва амаллар покиза эркаклар учундир.\nАллоҳ таоло ўзига яқин бўлган бандаларни хотимасини гўзал бўлишлиги ва Аллоҳга душман бўлганларни хотимасини ёмон бўлишлиги тўғрисида хабар бериб айтади:\n32. Фаришталар уларнинг жонларини пок ҳолларида ола туриб:\n«Сизларга салом бўлсин. Қилиб юрган ишларингиз туфайли жаннатга киринг», дерлар. (наҳл)\nБу оятни маъноси ҳақида айтилди: улар покиза ҳаёт кечирган эдилар, жонлари ҳам пок ҳолларида олинди. Улар покиза амалларни қилган эдилар, ўлимлари ҳам покиза ҳолда бўлди.\nАллоҳ таоло золимларни сифатлаб айтади: 28. Фаришталар уларнинг жонларини ўзларига зулм қилган ҳолларида олгандир. Улар, ҳеч бир ёмонлик қилмаган эдик, дея таслим бўлурлар. Йўқ! Албатта, Аллоҳ нима амал қилиб юрганингизни билгувчи зотдир. (наҳл)\nУларнинг борадиган жойлари жаҳаннам, у нақадар ёмон жойдир. Уларнинг ҳаётлари ва амаллари зулм қилиш билан ўтди. Шунинг учун қабрлари ва борор жойларида уларга ҳам зулм қилинади. Кимки биз зикр қилган сўзларни иймон билан мушаҳада қилса, доимо муроқабада бўлади, амалларини гўзаллаштиради, вирд (кундалик) вазифаларини муттасил адо этади ва хайрли амалларни кўпайтиради. Шунингдек ўз иймонини мусаффолаш ва зиёда бўлишига мушоҳадасини сарфлайди. Шунда Аллоҳ азза ва жалла Ўз каломида зикр қилган кишилардан бўлади. Аллоҳ азза ва жалла айтади: 61. Бас, амал қилгувчилар мана шунга ўхшаш нарса учун амал этсинлар. (Ас-соффат)\n26.У(шароб)нинг хотимаси мискдир. Ва шу нарса учун мусобақа қилувчилар мусобақа қилсинлар. (Мутаффифин)\n61. Ана ўшалар яхшиликларга шошилурлар ва улар ўша(яхшилик)лар учун мусобақа қилурлар. (Мўминун)\nУлар яхши амалларга шошиладилар, яхши амаллар ўтиб кетмаслиги учун мусобақа қиладилар. Ғофиллардан ўзиб кетадилар ва дангасалар билан мусобақа қиладилар.\nИймонли кишилар муроқабасини тўртинчи мақоми\nМуроқабанинг тўртинчи мақомида, банда шуни ишонч ила биладики, охиратда унинг дунёда ўтказган йиллари ойлар қилиб, ойлари кунлар қилиб, кунлари соатлар қилиб, соатлари нафаслар қилиб ёйиб (очиб) қўйилади. Сўнг у учун очилган ҳар бир нафасдан сўралади. Банданинг дунёда қилган ҳар бир амали учун, агар у кичик амал бўлса, учта девон очилади.\nБиринчи девон: бу амални нима учун қилдинг? Деган девон. Бу амалнинг ҳукмларини имтиҳон қилиш маконидир. (банда қилган амалларини ҳукмини билишлиги тўғрисида сўроқ қилинади) Агар банда бундан саломат ўтса, у учун иккинчи девон очилади.\nИккинчи девон: бу амални қай ҳолда бажардинг? Деган девон. Бу ушбу амалини илм асосида бажарганлигини сўроқ қилиш мавзуси. Агар банда бундан саломат ўтса, у учун учинчи девон очилади.\nУчинчи девон: бу амални ким учун қилдинг? Деган девон. Бу ушбу амал тўғрисида бандани ихлосини сўроқ қилиш мавзуси.\nАгар банда “бу амални нима учун қилдинг?”, “қай ҳолда бажардинг?”, “ким учун қилдинг?” деган саволларга жавоб беришда камчиликка йўл қўйса, қиёматда уни ҳалокатга учраш хавфи бор. Лекин Аллоҳ кимни қутқариб, унга мурувват кўрсатса осон ҳисоб қилади. Аллоҳу таоло айтади:\n47. Биз қиёмат куни учун адолат тарозуларини қўюрмиз. Бирор жонга ҳеч қандай зулм қилинмас. Агар (амал) ачитқи донаси оғирлигича бўлса ҳам, келтирурмиз. Ҳисобчиликда Ўзимиз кифоя қилурмиз. (Анбиё)\n7. Бас, ким зарра оғирлигида яхшилик қилса ҳам кўрадир.\n8. Ва ким зарра оғирлигида ёмонлик қилса ҳам кўрадир. (залзала)\nБу оятлар Аллоҳ азза ва жалланинг китобидаги энг ҳукм қилгувчи оятлардандир дейилган. Росулуллоҳ салаллоҳу алайҳи васалламга ваҳий қилинмаган нарса ҳақида сўралсалар: бу ҳақида, менинг ҳузуримда фақатгина бу жамлагувчи улуғ оят бор деб:\n8. Ва ким зарра оғирлигида ёмонлик қилса ҳам кўрадир. (залзала) оятларини айтар эдилар. Фараздақнинг бобоси Саъсаъаҳ Қуръонни пастки сураларидан бу (Залзала) сурасигача таълим олиб: менга кифоя қилади, менга кифоя қилади, дарҳақиқат яхшилик ва ёмонликни танидим деди. Шунда Росулуллоҳ салаллоҳу алайҳи васаллам: у киши фақиҳ бўлиб кетди дедилар. Оятдаги зарра ҳақида айтилди: зарра чангни қуёш нурида игнанинг бошларига ўхшаш кўзга кўринадиган пардасидир. Ибн Аббос р.а.дан ривоят қилинди: у айтади: сиз кафтингизни тупроқ устига қўйиб, сўнг кўтарганингизда, қўлингизга ёпишиб қолган нарса (чанг) заррадир. Айтилди: тўрт зарра бир хантал уриғига тенг келади. Баъзи уламолар зикр қилади: зарра арпа уруғининг мингдан бири, амалларни ичида шу оғирликка эга бўлганлари тортилади ва шу енгилликка тенг келадиганини оғирлиги ўлчанади. Шунинг учун хабардор Зот бу ҳақид хабар берди, кузатиб тургувчи Зот огоҳлантирди. Биз ҳозир зикр қилиб ўтган оятнинг маъносига кўра, кимки амал билан жаннатга кираман деб ўйласа, у таъна қилувчидир. Кимки амалсиз жаннатга кираман деб ўйласа, у орзу қилгувчидир. Банда учун унга буюрилган амалларни бажариб, амалига қарамаслик лозимдир. Сўнг у амали тўғрисида Аллоҳ азза ва жаллага таваккал қилиб, Аллоҳ ўз карами ила амалини қабул қилишини умид қилмоғи ва Аллоҳ ўз адли ила амалини рад қилишлигидан қўрқиб туришлиги лозим бўлади.\nАллоҳ субҳанаҳу ва таоло ўзига сабр қилувчи ва амалларида Аллоҳга таваккал қилувчиларни мадҳ қилиб айтади.\n58. Иймон келтириб, яхши амалларни қилганларни жаннатдан остидан анҳорлар оқиб турган олимақом жойларга жойлаштирурмиз. У ерда абадий қолурлар. Амал қилгувчиларнинг ажри қандай ҳам яхши!\n59. Улар сабр қилган ва Роббиларигагина таваккул қиладиган зотлардир. (анкабут) Жаннатдаги фазилатлар Аллоҳнинг фазли ва раҳмати ила бўлади. Аллоҳнинг фазли ва раҳмати бандани бугунги кунда қилиган амалининг мукофатини абадийлаштириши. Аллоҳ амал қилгувчини мукофатини абадийлаштиргани учун банда жаннатда доимий қолади. Аллоҳ таоло айтади:\n23. Ким яхшилик қилса, Биз унга ўша ишида яхшиликни зиёда қилурмиз. (шуро)\n37. На молу дунёларингиз ва на бола-чақаларингиз сизни Бизнинг ҳузуримизга яқин қила олмас. Магар ким иймон келтирган ва солиҳ амал қилган бўлса, ана ўшаларгагина қилган амаллари туфайли кўпайтирилган мукофот бордир. Улар (жаннат) болохоналарида омонликдадирлар. (сабаъ)\n132. Ҳар кимга қилганларига яраша даража бордир. Ва Роббинг уларнинг қилаётган амалларидан ғофил эмасдир. (Анъом)\n54. Ана ўшаларга сабр қилганлари учун ажрлари икки марта берилган. Улар яхшилик ила ёмонликни даф қилурлар ва уларга ризқ қилиб берган нарсаларимиздан нафақа қилурлар. (Қасос). Яъни: Улар янги яхшилик ила эски ёмонликни даф қиладилар. Аллоҳ дунёда уларни икки амалга – сабр қилиш ва ўтган ёмонликни янги яхшилик билан даф қилишга йўллаб қўйди. Яна охиратда уларга икки ажр беради.\nУлар ёмонликдан кейин қилган, яхшилик ила ёмонликни даф қиладилар. Кейин қилинган яхшилик улардан ўтган ёмонликни жазосини кўтаради.\nЭнг гўзал сабр: мусибатга сабр қилмоқ. Энг гўзал яхшилик гуноҳдан кейинги насуҳ тавбадир. Гўёки улар икки амал қилди. Шаҳватдан сабр қилди ва қилган ёмонликларини тавба билан даф қилди. Аллоҳ уларни икки амалга йўллаб, яна икки ажр берди. Чунки сабр фақатгина Аллоҳ учун бўлади. Тавбани қабул қилиш ҳам фақат Аллоҳдан бўлади. Алло таоло айтади:\n92. Аллоҳга тавба учун кетма-кет икки ой рўза тутиш вожиб бўлур. (Нисо)\n127. Сабр қил, сенинг сабринг фақат Аллоҳ ила бўлур. (Наҳл)\nБанда Аллоҳдан бўлган бирор ишни бандадан ёки банда учун деб эътиқод қилмайди, акс ҳолда ширк келтириб қўяди. Энг гўзал яхшилик қалбда бир амал тўғрисида фикир туғулганда, уни кузатувчи зот кузатиб турганлигини муроқаба қилмоқ. Аллоҳга энг афзал яқинлик ҳосил қилиш ҳисоб қилувчи зот учун нафсни дунёда ҳисоб китоб қилиб бориш ва нафс Аллоҳнинг тоатига ижобат қилмоғидир. Шунингдек дўзахийларнинг бўйсунмаслиги ва бузғинчилиги қанчалик зиёда бўлса, уларнинг азоби ва дўзахдаги мақом ва маконлари ҳам шунча зиёда бўлади. Бу Аллоҳнинг ҳикматидир. Аллоҳ таоло айтади:\n167. Куфр келтирган ва Аллоҳнинг йўлидан тўсганлар, батаҳқиқ, қаттиқ адашгандирлар. (Нисо)\nЯъни: Ўзи кофир бўлиб, бандаларни Аллоҳнинг йўлидан тўсганларнинг азобини ўзи куфр келтириб, Аллоҳнинг йўлидан тўсмаганларни азобидан зиёда қилдик.\n168. Албатта, куфр келтирганлар ва зулум қилганларни Аллоҳ зинҳор мағфират қилмас ва йўлга ҳидоят ҳам қилмас. (Нисо) Аллоҳ уларни куфри сабабли мағфират қилмади ва зулмлари сабабли уларга ҳидоят йўлини ёритмади. Шунингдек Росулуллоҳ салаллоҳу алайҳи васаллам айтди: зулм қиёмат кунида зулуматдир. Аллоҳ таоло айтади: 10. Албатта, мўмин ва мўминаларни фитна қилиб, сўнгра тавба қилмаганларга, ана ўшаларга, жаҳаннам азоби ва куйдирувчи азоб бор. (Буруж)Уларнинг устига Аллоҳ икки азобни юборди. Тавба қилмагани учун жаҳаннам азобини ва мўминларни фитна қилгани учун куйдирувчи азобни.\nАллоҳ таоло айтади: 55. Уларнинг моллари ва болалари сени ажаблантирмасин. Аслида, Аллоҳ ўша нарсалар сабабли уларни ҳаёти дунёда азоблашни ва кофир ҳолларида жонлари чиқишни хоҳлайди, холос. (Тавба)Аллоҳ ўша нарсалар сабабли уларни ҳаёти дунёда азоблашни ирода қилди ва ўша нарсалар сабабли уларни охиратда азоблаш учун кофир ҳолларида жонлари чиқишини хоҳлайди. Уларнинг моллари ва болалари сени дунёда ажаблантирмасин. Аллоҳ уларни охиратда азоблашни ирода қилди. Жаҳаннамда уларга икки азобни жамлашни ирода қилди. Бири молу-дунё. Иккинчиси Аллоҳ таоло уларни кофир ҳолларида жонлари чиқишни хоҳлагани учун. Кофирлардан кимни молу-дунёси бўлмаса, жаҳаннамда унга битта азоб бўлади. Хабарда келади: кофирларнинг камбағаллари, дунёда камбағал бўлганлиги сабабли уларнинг бойларидан беш юз йил кейин дўзахга киради. Мўминларнинг камбағаллари, дунёда камбағал бўлганлиги сабабли уларнинг бойларидан беш юз йил олдин жаннатга киргани каби.\nХабарда келади: беморлар соғломлардан қирқ йил олдин жаннатга киради. Қуллар хожаларидан қирқ йил олдин жаннатга киради. Сулаймон ибн Довуд подшоҳлиги (салтанати) бўлганлиги сабабли пайғамбарлардан қирқ йил кейин жаннатга киради.\nНабий салаллоҳу алайҳи васаллам айтадилар: “Одам боласи бирор соатини (дақиқасини) Аллоҳни зикрисиз ўтказган бўлса, агар жаннатга тушса ҳам, у соати (дақиқаси)га ҳасрат қилади”. Жаннатдаги ҳасрат жаннатга кириб, жаннат неъматига эришгандан кейин бўлади. Киши кўп амал қилувчиларга жаннатда буникидан кўра зиёда неъматлар берилиб, ўзи бундан маҳрум бўлиб ва сўнгра маҳрумлиги давомий бўлганда, Жаннатда туриб ҳасрат қилади. Бир бандани ўзидан бошқа кишидан паст даражада бўлиб. шу паст даражада абадий қолиб кетиши амал қилувчиларга берилган зиёда неъматлардан маҳрум бўлишидир. Шу билан бирга у бандани ўзини неъмати камайиб қолмаслиги учун амал қилувчиларга берилган зиёда неъматларга аҳамият бермайди ва фикир юргизмайди.\nИзоҳ: У банда ўзидан зиёда неъмат берилган кишиларга аҳамият бермайди. Чунки у ўзига берилган неъматни ҳам камайиб қолишидан қўрқади. Фақатгина дунёда кўпроқ амал қилмаганлиги учун ҳасрат қилади.\nДарҳақиқат соат ва ундан оз муддат ҳам кунларга ишлатилади. Аллоҳ таоло айтади: 24. Ўтган кунларда қилган нарсаларингиз туфайли енглар ва ичинглар, ош бўлсин. (ал-ҳаққо)\nҲасан Басрий айтар эди: эй одам боласи сен босқичларсан қачонки сендан бир кун ёки бир кеча ўтса бир босқич (масофа) кесилади. Босқичлар тугаса жаннат ёки дўзах бўлган манзилга етасан, дақиқаларни кўчирдик ва кунларни ўраб қўйдик. Ҳакимлар айтади: инсонни умри юриб турган кемада ўтирган кишига ўхшайди. Банда охиратга яқинлашади-ю ўзи ундан ғофилдир. Айтилди: бандага кеча ва кундиздаги соатлари кўрсатилади. Банда соатларини йигирма тўртта жавонга терилганини кўради. Қиёматда банда дунёда яхши амаллар қилинган соатларини ўз жавонига омонат қилиб қўйганлиги учун, ҳар бир жавонда неъмат, лаззат ва мукофатларни кўради. Аллоҳ бандани ушбу неъматларга муяссар қилади ва банда у билан хурсанд бўлади. Банда дунёда бирор бир соатни Аллоҳни зикрисиз ўтказган бўлса, охиратда у соат жавонини бўш, ичида совға ва мукофат бўлмаган ҳолда кўради. Бу ҳол банда учун ёмон бўлади. Агар банда дунёда ўтказган соатларининг ҳисобидан қиёматдаги жавонларга бирор бир амални захира қилмаган бўлса, ҳасрат қилади. Агар у қиёматда жавонларга бирор бир амалларни захира қилганда эди, қиёматда у амаллар мукофатининг захирасаини кўриб, ўз нафсида розилик ва сакинатни топар эди.\nАгар банда дунёда фазилатли ва мустаҳаб амаллар қилолмасдан ўтиб кетганига ҳасрат қилса. яхши амалларда бошқалар билан мусрбақалашмагани ва ҳаракат қилмагани учун кўп ҳасрат қилади. Энди банда вақтларини ёмонликлар билан ўтказган бўлса ва камчиликларга йўл қўйган бўлса, у қандай қилиб ҳасрат қилмасин. Агар банда ўз умрини (мустаҳаб, фазилатли амалларни қилмасдан) фақатгина ҳалол ва мубоҳ амаллар билан ўтказган бўлса, унинг жаннатдаги даражаси пастроқ бўлади. Қандай қилиб Аллоҳ манъ қилган амаллар билан шуғулланган кишининг даражаси пасаймасин.\nБаъзи уламолар айтади: ҳиба (эҳсон) қилгин! Гуноҳ қилувчи ҳиба сабабли кечирилади. Асарда(саҳобаларни сўзи) келади: жаннат аҳлининг устидан бир нур ярқираб, қуёш нури бу дунёни ёриштиргани каби, нур жаннат аҳлининг манзилларини ёриштиради. Шунда улар ўзларидан юқорида бўлган кишиларга қараб, уларни осмоннинг уфқидаги дуррий юлдизни кўргандек кўради. Улар нурда, неъматларда ва гўзалликда ой бошқа юлдизлардан фазилатли қилингандек фазилатли қилинганини кўради. Уларни поклик узра ҳавода эркин учиб бир-брларини ва Зул жалол ва Икромни зиёрат қилаётганларини кўриб, уларга нидо қилади: Эй биродарлар инсоф билан иш тутмайсизларми? Биз ҳам сизлар каби намоз ўқиган эдик, сизлар каби рўза тутган эдик, сизлар нима сабабли биздан устун бўлдингизлар? Шунда Аллоҳ азза ва жалла томонидан нидо қилиб айтилар экан: сизлар тўқ бўлганингизда улар оч бўлишган эди, сизлар сероб бўлганингизда улар чанқоқ бўлишган эди, сизлар турли кийимларни кийиб юрганингизда улар юпин кийинган эди, сизлар кулиб юрганингизда улар йиғлаб юришган эди, сизлар уйқуда ётган вақтингизда улар (ибодатга) тик туришган эди, сизлар хотиржам бўлганингизда улар (Аллоҳдан) қўрқувда юрар эди, шунинг учун бугунги кунда улар сизлардан фазилатли (устун) қилинди. Аллоҳу таоло айтади: 17. Бас, ҳеч бир жон ўзлари учун қилиб ўтган амаллари мукофотига беркитиб қўйилган кўз қувончларини билмас. (сажда)\nХабарда келтиради: жаннат аҳлининг кўпчилиги аҳмоқ (нодон) ва иллиййун (жаннатдаги энг юқори мақом) ақл эгалари учундир.\nИзоҳ: Ақл эгалари бу дунёда кўпроқ ва гўзалроқ амалларни қилиб, иллиййунга тушишга ҳаракат қилади. Улардан камроқ амал қилганлар жаннатни паст даражасига тушишга ҳаракат қилган бўлади. Жаннатни пастроқ даражасини танлаган киши аҳмоқдир.\n05:00 / 01.03.2017 2051\n05:00 / 01.03.2017 2305\n1931 19:02 / 10.11.2018\n1296 13:01 / 09.05.2020


Камар учун кечган жангда "Жожо" ютқазиб қўйди (фотогалерея)\n21 ноябрь, 2021, 02:47\nСуратларни томоша қилинг!\nХабарингиз бор, бугун Тошкент шаҳридаги "Зўр ТВ арена" профессионал муайтай кечасига мезбонлик қилди. Унда юртимизнинг энг кучли жангчилари билан бир қаторда, дунёнинг турли давлатларидан келган профессионал муайтай усталари ғолиблик учун куч синашди.\nКечанинг асосий жангида -63кг вазн тоифасида Жаҳонгир Муҳаммади словакиялик рақиби Лукас Мандинекга қарши рингга кўтарилди. Тўлиқ 5 раунд давом этган жангда Лукас ҳакамлар қароирга ғалаба қозониб, "WMC" камарига эга чиқди.\nҚуйида мазкур жангдан олинган суратларни томоша қилинг:


Тушда улган одамни тирик булса - Туш таъбири\nТушда улган одамни тирик булса\nБугунги туш таъбирини тўғри айтиш учун бизга туш таъбирлари ёрдам беради. Айрим туш таъбирлари атрофида бўлган битти кичик бир ҳолатга ҳам ўзгариши мумкин. Тушга ўлган одам кирса бундай тушдан сўнг кўп нарсалар ўзгариши мумкин. Аммо қайси тамонга бўлиши тушдаги вазият ва ҳолатга қараб аниқланади. Ҳар бир туш таъбирида тушга ўзгача тариф берилади. Қани кўриб чиқамиз!\nБугунги кунда кўпгина таъбирчилар бор ва уларни ҳар бири турли-ҳил таъбир қилишади. У таъбирчилар айтишича ўлган одам тушга кирса демак моддий дунё билан боғлиқ дейишади. Агар Лоффани туш таъбирига ишонсак, моддий ишда уришсиз ҳал қилиб бўлмайди. Миллерни туш таъбирида эса, бу туш бошқача талқин қилинади. Уни фикрича ўлган одамни тирикдай кўрса ўнгида қандайдир бир вазият содир бўлишига дейилади. Агар тушдаги ўлган одам ҳурсанд ва баҳтли бўлса демак туш кўрувчи ўзини ҳаётини тўғри йўлга қўймаганлигидан дарак бераркан. Бу эса ишига ва соғлиғига таъсир кўрсатиши мумкин. Буни йенгиш учун у ўз ишини кўриб чиқиши ва янги чўққиларни забт этиши керак бўлади. Агар бошқа туш таъбирига ишонсак тушдаги ўлган одам тирик бўлиб кирса янги жабҳалар ва яҳшиликларга дейилади. Шу билан бирга сиз ўлган қариндошингизни ҳафа ҳолда кўрсангиз бу яқинда бўладиган кўнгил ҳираликларгадир дейилган.\nТушда улган одам тирик курса\nБу тушга тўғри таъбир бериш учун уни ҳиссиётини эсалаш керак бўлади. (яъни уни ҳолатини). Агар тушда ўлган инсонни кайфияти яҳши бўлса, демак сизни қийин ишларингиз осон тарзда ҳал бўлар экан. Агар сиз тушингизда нима туғрисида гаплашганингизни эслай олмасангиз ва қўрқингч, ҳавотирлик ва асабийликни ҳис қилсангиз бундай туш келажакка яҳши ҳабар бермайди. Яқинда бўладиган уриш ва жанжалга. Агарда туш кўрувчи бу вазиятга ўзини босиқлик билан ёндошса вазият яҳшилик билан ҳал бўлади. Бизни катталаримиз айтадики агар тушга ўлган одам кирса, дарров унга қуръон тиловат қилинг деб.\nШу билан бирга ўлганни номидан садақа бериб юборинг. Агарда инсонга тез-тез ўлганлар кириб турса ўзини соғлиғига қарасин. Соғлиқ билан муаммолар бўлиши мумкин. Яна руҳий ва жисмоний тамондан ҳам кучини сақлаши керак экан. Бундай туш кўпинча кўп асабийлашадиган ва дам олмайдиган инсонларга киради. Бу инсонни депрессияга солади ва ўзини йўналтира олмай қолади. Ўлган одам шу билан бирга йетказиладиган травмага ҳам деб таъбир қилинади. Сиз табиат қўйнида дам олинг ва ўзингизни вақтингизни сарҳисоб қилиб олинг. Ҳар доим дам олишга вақт топинг бу жуда ҳам муҳим. Кўпчилигимиз яқин инсонимизни йўқотганимиздан сўнг сиқилиб у инсонни соғинамиз. Айримлари эса уни ўлимида ўзини айблайди. Шунинг учун ўлган инсон тушга киради.\nУ инсон эътибор ва меҳрга муҳтожлигини билдиради. Агар тушда ўлган одамни тирик ҳолда кўрсангиз, балки сиз шу ўлган инсонни тириклигида жуда яқин бўлган бўлишингиз мумкин. Шунинг учун сизни онг остингизда унга нисбатан соғинч ҳисси бўлади. Бундай вазиятда дарров ўзингизни қўлга олинг. Инсонни бир жойда туриб қолиши уни орқага тортиши мумкин. Бу эса кўп нарсаларни йўқотишга сабаб бўлиши мумкин. Шунинг учун тезроқ ҳаракатни бошланг. Агар сизни тушингизда яқинда ўлган одам кирса бу сизни уни деб сиқилаётганингиздан дарак беради. Сиз уни ўлганини тан ололмаяпсиз шунинг учун тирикдай бўлиб тушингизга кирган. Тушда ўлган одамни кўриш унга дуо ўқиб юбориш ҳам керак. Ўлганлар ҳозирги вақтда касал ётган беморларга ҳам кириши мумкин. Бундай туш тезда тузалиб аввалги ҳаётга қайтишига деб таъбир қилинади.\nТушда улган бувисини курса\nҚариндошларни ўлими чуқур қалб оғриғи билан эсда қолади. Уларни тушда кўриш уларга бўлган соғинчни яна эслатади. Тушда ўлган инсонни кўрсангиз яҳши нарсалар келишидан далолатдир. Кўп ҳолларда қариндошларимиз тушимизга кириб ҳавфдан огоҳлантирмоқчи бўлишади. Айнан тушга бувижонингиз кирса шу таъбирни айтишади.\nВанга туш таъбирида ўлган буви тушга кирса. Бундай туш кўп ҳолларда шу инсонни соғинганидан кўпинча тушига киради. Бу уни ички ҳолатини кўрсатади. Агар бувиси ўлганига кўп йиллар бўлган бўлса бу туш бошқа нарсани англатади. Нима туш таъбирчи бундай туш ҳақида нима дейди? Олдинда сизни қийин вазиятлар кутади. Ўз севганингизга эътиборли бўлинг ва кузатинг. Сиз вада берган бўлсангиз унда уни устидан чиқинг. Бўлмаса оқибати яҳши бўлмаслиги мумкин. Ҳозир чиқиш мумкин вазиятга тўқнаш келишингиз мумкин. Вангани маслаҳатига амал қилган ҳолда иш қилсангиз кўпгина вазиятлар осон ўтиб оласиз.\nТушда улган одамни куриш\nМиллерни туш таъбирида ўлган буви нимани англатади? Густава Миллер фикрича қариндош уруғлар билан ажойиб ўтириб суҳлатлашиш, олдинда кутаётган қийинчиликка деб айтади. Йиғилиб қолган тўсиқ ва қийинчиликларни бартараф этишга маслаҳат; агарда сиз тушингизда бувингизни кўрсангиз бу сизга ҳамма нарсага доналик билан ёндошишингиз ва ҳақиқий ҳимоячи атрофингизда борлигини англаб йетишишингиз керак бўлади. Шу билан бирга тушга буви кириши қариндош уруғларингиздан ҳабар олишингизни ҳоҳлаётганидан даракдир.\nТушда буви ўзини уйида ўтирган бўлса сизни ҳаётга бўлган дунёқарашингиз ва уни ўзгариши керак экан деб таъбир қилинади. Тобут ичида ётганини кўриш, иккинчи ярмингизга эътиборли бўлишингиз ҳақида огоҳлантираяпти. Балки бошқа кимнидур топган бўлиши мумкин. Фрейд фикрича тушга бувини кириши, қўлдан кетган имкониятлар, аччиқ ҳаёт сабоқлари ва шу билан бирга афсусланишлар деб талқин қилади. Агар бундай туш такрор ва такрор кирса ҳаётнинг зерикарлиги ёки жинсий ҳаётни бир-ҳиллигидадур дейди. Агар туш кўрувчи ўзини ёмон ҳис қилса ўнгида ўзини ички ҳолатига қарасин. Ўзингизни қандай кўрасиз? Шу билан бирга тушга инсон нимадандур сиқилса ва муаммосини ҳал қилолмаса кириши мумкин.\nТушда улган бувисини курса нима бўлади?\nЛоффа туш таъбирида. Бундай тушни талқин қилиш учун атрофдаги бўлган вазиятларни эслаш керак бўлади. Кўп ҳолларда бу огоҳлантиришдир. Ўтиб кетган қариндошингиз сизни нимадандур огоҳлантираяпти. Агарда сиз бувингизга кимнудур расмини қўлига берсангиз бу хавфдан огоҳлантиришдир. Балки ўлим ҳам бўлиши мумкин дейилади. Тушда бувингиз йиғлаганини кўрсангиз демак ўнгингизда уриш-жанжал бўлишига дейилади. Яна бундай туш ҳафагарчилик ҳақида гапириши ҳам мумкин. Агар қариндошингизни мурдасини кўрсангиз, ўнгингизда кўнгилсизликлар бўлиши мумкин.\nТушда тобут нима булади?


Эртага ҳаво ҳарорати 22 даражагача кўтарилади | Qalampir.uz\nЭртага ҳаво ҳарорати 22 даражагача кўтарилади\nБу қизиқ\t09 Февраль 14:32 3854\nГидрометеорология хизмати маркази эртага, 10 февраль куни кутилаётган об-ҳаво бўйича маълумот берди.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5-7° илиқ, кундузи 15-17° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда бироз ёмғир ёғиши мумкин. Баъзи жойларга туман тушиши мумкин. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 3° совуқ -2° илиқ, кундузи 5-10° илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° илиқ, кундузи 15-20° илиқ бўлади.\nТошкент, Самарқанд, Жиззах, Сирдарё вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 12-17° илиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10° илиқ, кундузи 17-22° илиқ бўлади.\nАндижон, Наманган ва Фарғона вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° илиқ, кундузи 8-13° илиқ бўлади.\n21 Июль 21:00 34381\n22 Июль 20:43 32841\n23 Июль 10:05 20320


Лола ЭЛТОЕВА ҳаётидаги 4 оила, дўконда айтилган эртак, турмуш ўртоғи ва ўғиллари ҳақида\nДилноза УМАРОВА: — Ўзбекистонда хизмат кўрсатган артист, «M&TVA-2007» мукофотининг ғолиби Лола Элтоева билан суҳбатни бирмунча вақт муқаддам эътиборингизга ҳавола этилган «Профессионал интервью» лойиҳасида ўқишингиз керак эди. Батафсил... Янги шарх қўшиш Тоҳир СОДИҚОВ. Болаликдан «Болалар»гача…\nУларни ёрқин юлдуз, дея аташга асос бор эди. Радиодан бор-йўғи бир марта янграган «Нега ундай қилдинг сен?» ва «Мне кажется» қўшиқлари уларни бутун республикага машҳур қилди. Тоҳир Содиқов, Баҳодир Пўлатов, Жавоҳир Зокиров, Хусан Содиқов, Тоир Одилов, Тофик Мордухаев — улар чиндан ҳам ёрқин юлдузлар эди... «Болалар» эди улар!\nБатафсил... Янги шарх қўшиш Зулайҳо Бойхонова: «сен кимга ўхшадинг, уялмай қушиқ кўйлаб юрибсан-а», дейишарди\nЛойиҳамизнинг навбатдаги иштирокчиси Ўзбекистон халқ артисти Зулайҳо Бойхонова. Танқидчи ва ҳимоячи бошловчиларнинг саволларига қаҳрамонимизнинг зукколик билан берган жавоблари сизни лол қолдирса ажабмас. Суҳбатимиз «Тегирмон» қаҳвахонасида бўлиб ўтди…\nБатафсил... Comments (1) Бугун Рианна, 20 йилдан сўнг Хьюстон!\nБатафсил... Янги шарх қўшиш Клара ВАЛИЕВА: «Кичиклигимда қўғирчоқларимни «даволардим»\nЮртимизда лазер ёрдамида илк кўз жарроҳлиги амалиёти унинг раҳбарлиги остида ўтган!\n1939 йил 10 апрель. Кўкда ойнинг бир тилим парчаси кўриниб қолди. Иримчи одамлар бир-бирларига ҳилол кўринди, ниятингни айтиб қол, дейишди. Оғироёқ Ҳумайрахон эса Яратгандан фақат, «фарзандимни эсон-омон бағримга босиб олай» деб сўрарди. Саидғанининг юраги биринчи фарзандга илҳақ бўлувчи барча оталар каби қинидан чиққудек бўлиб урарди. Дуолар ижобати, ҳаяжонлар оқибатида Ориповлар хонадонида қип- қизил ёноқли, ойдай қизалоқ дунёга келди. Унга Ҳилолахон деб исм қўйишди. Батафсил... Янги шарх қўшиш Саодат ТУРСУНБОЕВА: «КЎП БОЛАЛИ ОНА, УЙ БЕКАСИ БЎЛСАМ КЕРАК», ДЕБ ЎЙЛАРДИМ…»\nГаллактикамизда 212541 сайёра бор. Унга «Саодат» деб ном беришган. «Юлдуз номи ўзбекча исмга ўхшаркан» дейсизми? Албатта-да! Ахир уни мунис ўзбек аёли, олима аёллар аёллар кенгаши аъзоси, академик—Саодат Турсунбоева шарафига номлашган. Унинг исми ЮНЕСКО томонидан «Марказий Осиёнинг машҳур аёллари» рўйхатига ҳам киритилган.\nСаодат опа «Sharq Ayoli» халқаро аёллар жамоат жамғармаси асосчиси бўлибгина қолмай, ўн бир йилдан буён шу жамғармага раислик ҳам қилади.\nБатафсил... Янги шарх қўшиш Муножот Йўлчиева: Мендан бошқа концерт берадиганлар қани?\nҚариийб ўттиз йилдирки, ўзбек саҳнасида мақом ашулаларини моҳирона ижро этиб келаётган санъаткор — Ўзбекистон халқ артисти Муножат Йўлчиева аллақачон халқ меҳрини қозониб бўлган. Ўйлаймизки, хонанданинг болалик йиллари, ижод поғоналари ва ҳаёт кечмишлари мухлисларни ҳамиша қизиқтириб келган...\nБатафсил... Янги шарх қўшиш Энг рўзғорбоп телебошловчилар\nБатафсил... Янги шарх қўшиш Биринчи«81828384\tАнонс\tпрофилга кириш\tИсмни ёдга сақлаш


Ўзбекистон билан Қозиғистон ўртасидаги чегараларни белгилаш ишлари якунланди\nЎзбекистон-Қозоғистон чегарасида икки мамлакат фуқароларининг қийинчиликларга дуч келиши одатий ҳолга айланган.\nЎзбекистон ва Қозоғистон икки мамлакат ўртасидаги чегараларни демаркация қилиш жараёнини якунлади. “Интерфакс-Қозоғистон” агентлигининг Жанубий Қозоғистон вилояти ҳокими Асқар Мизахмедовга таяниб хабар қилишича, давлат чегара чизиғи бўйлаб тегишли тўсиқлар ўрнатилган.\nМирзахмедовнгинг Остонада ўтказилган матбуот анжуманида айтишича, чегараларни белгилаб олиш икки мамлакат ўртасидаги савдо алоқаларини такомиллаштириш имконини берган.\nЖурналистлар саволига жавоб берган қозоқ расмийси Ўзбекистон билан чегарадош аҳоли пунктларида “ҳеч қандай муаммолар йўқ”, дея таъкидлаган.\nЎзбекистон-Қозоғистон чегарасидаги текширув пунктларида икки мамлакат фуқароларининг турли қийинчиликларга дуч келиши одатий ҳолга айланган. Хусусан, 9 ноябрь куни чегаранинг Ўзбекистон томонида узоқ навбат кутган қозоғистонлик хаста келинчак вафот этгани, 21 ноябр куни эса ўтказиш пунктида вужудга келган тиқилинчда қолган кекса аëлнинг оëғи сингани ҳақида Озодлик хабар қилган эди.\nЎзбекистон-Қозоғистон чегара чизиғининг умумий узунлиги икки минг километрдан ошиқроқни ташкил қилади.


16 апрел 2021, Тошкент вақти: 22:55\nЎзбекистоннинг Қирғизистондаги элчихонаси.\nҚозоғистон пойтахти Остона шаҳрида 1 январдан Ўзбекистон консулхонаси иш бошлади. Бу ҳақда Ўзбекистоннинг Қозоғистондаги элчихонаси билдирди. Бунга қадар Ўзбекистон консулхонаси Олмаота шаҳрида мавжуд эди.\nЯнги консулхона Остона шаҳри, Ақмўла, Шимолий Қозоғистон, Павлодар, Қўстанай ва Қарағанда вилоятларига хизмат кўрсатади.\nОлмаотадаги бош консулхона эса Олмаота ва Чимкент шаҳарлари, Олмаота, Шарқий Қозоғистон, Туркистон, Жамбил, Қизилўрда, Манғистау, Ғарбий Қозоғистон, Атирау ва Ақтўбе вилоятларига хизмат кўрсатади.\nЯқин орада Оқтов шаҳрида ҳам Ўзбекистоннинг яна бир консулхонаси очилиши назарда тутилмоқда.\nХабарда айтилишича, Ўзбекистон 2019 йилда Россиянинг Ростов-Дон, Хитойнинг Гуанчжоу ва Қирғизистоннинг Ўш шаҳрида ҳам консулхоналар очишни режалаштирган


Ўзбекистонда «Naqshbandi Tourism Festival-2019» сайёҳлик анжумани бўлиб ўтмоқда | Handicraftman.uz\nЎзбекистонда «Naqshbandi Tourism Festival-2019» сайёҳлик анжумани бўлиб ўтмоқда\n31 октябрь — 7 ноябрь кунлари Малайзиянинг «Умумжаҳон Сўфийлар ташкилоти» ташаббуси билан Ўзбекистонда зиёрат туризми йўналишида «Naqshbandi Tourism Festival-2019» номли халқаро фестивали ўтказилмоқда. Мазкур тадбир «Hilal Travel» сайёҳлик ташкилоти ҳамда Туризмни ривожлантириш давлат қўмитаси кўмагида, шунингдек, Дин ишлари бўйича қўмита, Ташқи ишлар вазирлиги, «Ўзбекистон ҳаво йўллари» ва «Ўзбекистон темир йўллари» ҳамкорлигида ташкил қилинди.\n«Naqshbandi Tourism Festival-2019» халқаро фестивали доирасида 18 давлат, жумладан, Малайзия, Индонезия, Туркия, Ҳиндистон, Хитой, Буюк Британия, Янги Зеландия, Австралия, Бразилия ва АҚШ давлатларидан меҳмонлар ташриф буюрди. Уларнинг орасида жаҳонга машҳур олимлар, фан ва жамоат арбоблари, сайёҳлик ташкилотлар вакиллари бор.\nЗиёрат дастури доирасида меҳмонлар 5 ноябрь куни Қашқадарё вилояти Қарши туманидаги Абул Муин Насафий зиёратгоҳига ташриф буюрди.\nУшбу фестивалда вилоятдаги каштачилик, рассомчилик, кулолчилик, ёғоч ўймакорлиги ва бошқа йўналишларда фаолият олиб борувчи ҳунармандлар иштирокида зиёратгоҳ атрофида савдо ярмаркалари ташкил этилди.\nАбул Муин Насафий зиёратгоҳида ахборот маркази ташкил этилиб, ахборот маркази зиёратгоҳ ҳақидаги тарқатма материаллар билан таъминланди ва вилоятнинг маданий меросини тарғиб этувчи Мақом чолғу ансамбли ташкил этилди.


Лондон мэрлиги учун сайлов бўлиб ўтмоқда\n14:43 / 05.05.2016\nБуюк Британия пойтахти Лондон шаҳрида маҳаллий вақт билан соат 07:00да (Тошкент вақти билан соат 11:00да) шаҳар мэри ва Лондон ассамблеяси учун сайловлар бошланиб, сайлов участкалар очилди.\nСайловдаги асосий кураш Лондон мэрлиги учун кечиши кутилмоқда. Номзодлар орасида лейбористлар партияси вакили, собиқ транспорт вазири Содиқ Хон ҳамда консерваторлар вакили, ЕИга ишончсизлик билан қаровчи гуруҳ тарафдори, ҳозирги мэрнинг издоши Зак Голдсмит яққол ажралиб турибди.\nСайловлар шаҳарнинг 32та туманида, Лондон Ситида, шунингдек, Лондонда истиқомат қилувчи Европа Иттифоқи аъзолари ҳамда Британия Ҳамдўстлиги мамлакатларининг фуқаролари учун ташкил этиладиган сайлов участкаларида ўтказилади. Сайловда иштирок этиши учун 6 миллион нафардан ортиқ киши рўйхатга олинган. Овоз беришлар кун охиригача, маҳаллий вақт билан кечки соат 22:00гача давом этади. Сайлов натижаларини ҳисоблаш ишлари 6 май куни эрталаб соат 08:00да бошлаланди. Шу куни кечаси натижалар эълон қилинади.\nЛондонликлар бугун мэрдан ташқари шаҳар ассамблеяси учун 25 вакилни сайлашлари керак бўлади. Бугун Шотландия, Уэльс ҳамда Шимолий Ирландия парламентлари учун ҳамда бошқа маҳаллий сайловлар бўлиб ўтади.\nЛондонда ҳаваскорлар жамоаси футболчилари ва ишқибозлари учрашувдан сўнг ҳакамни дўппослашди\n09:21 / 25.05.2018


Даврон Ҳошимов: "Қизилқум" билан очиқ футбол кўрсатамиз деб ўйлайман"\n6 август, 2017, 00:25\n"Пахтакор" ҳимоячиси "Қизилқум" билан учрашувдан аввал ўйин ҳақида фикрларини билдирди.\n"Иккинчи даврага тайёргарлик жараёни яхши ўтди. Машғулотларни юқори кайфиятда олиб бордик. Олдимизга қўйилган мақсад - Осиё Чемпионлар лигасига йўлланма олиш. Бунинг учун 15та ўйинда максимал очколар йиғишимиз керак.\n16-тур ўйинига яхши ҳозирлик кўрдик. Туркиядаги йиғинда тактик ва стандарт жиҳатлар устида ишладик. "Қизилқум" жамоавий яхши ўйнайди. Ўзига яраша ишонган футболчилари бор. Рақибдан келиб чиқиб, тактика қўллаймиз. Очиқ футбол кўрсатамиз деб ўйлайман. Мухлисларимизга ғалаба қозониш орқали хурсандчилик тақдим этишни ўйлаяпмиз", - деди Даврон Ҳошимов.


14 February 2016 - 3:00\n…Миршаблар намойишчиларга аралашиб, улар орасида бир кўринсалар-бир кўринмай қолдилар.\nУларнинг оломон орасидаги таниш-билишлари ва раъйига ўтирганлар билан дарров тил топишиб, бемалол гапга тушиб кетишлари, уларнинг айни бир жинсдан эканликлари – мақсад-муродларининг айрича бўлолмаслигидан дарак берарди.\nБу ҳолат, хавфсизлик кучлари орасидаги ғайри миллат вакиллари ва юқори лавозимли ўзбек мансабдорларига таъсир этмай қолмади.\nАлбатта, мен уларнинг кўпчиган юз-кўзларида фавқулодда ғазабни кўрдим.\nБизнинг хавфсизлик кучлари орасида ҳам етарлича тарафдорларимиз бор эди. Шу боис, ҳукуматнинг вазият кутилмаганда мураккаблашса, бошқарув тизгинини қўлдан чиқармаслик учун ишга солиши мумкин бўлган чора-тадбирларидан етарлича хабардор эдик.\nБизнинг намойишлар ўтказиш, кўча юришларини ташкил қилиш бўйича тажрибамиз йўқ эди. Барчаси, бизнинг кўникиб қолган турмуш-тарзимизга ҳам, қарама-қарши таълим-тарбия воситасида шаклланган руҳиятимизга ҳам тескари эди.\nАммо, биз ва ҳатто ҳукумат хоҳламаганда ҳам, кутилмаганда ёмон ишлар содир бўлишини хаёлдан соқит қилиб бўлмасди.\nТағин, Муҳаммад Солиҳнинг шунақа бир бурилиш нуқтасида Ўзбекистонда йўқлиги, ҳаммамизга ҳам салбий таъсирини ўтказган эди. Ҳамманинг унга суяниб қолгани, айниқса, фаолларнинг унинг ўзини тутишидан, гап-сўзларидан далда олишга кўника бошлагани, фаолиятимизда яққол билиниб турарди.\nФавқулодда ҳолатларда ҳаракатга келтириладиган асосий кучлар, аксар ғайри миллат вакилларидан сараланган бўлса ҳам, халқ орасига ташланган миршабларнинг тўқсон тўққиз фоизи маҳаллий миллат вакиллари эдилар. Бу атайлаб, ҳар жиҳат ҳисобга олиб амалга оширилган эди.\nНамойишчилар билан аралашиб кетган миршабларнинг қош-қовоқлари етмиш йиллик зулм ҳукмрон бўлган даврлардаги сингари уйилмагани, жаҳллари бурунларининг учида эмаслиги – хавфсизлик кучлари орасидаги катта бир гуруҳнинг “жанговарлигини” йўқотганлиги – бирликчилар учун миллатдошлик туйғуларининг уйғониши бўлса, мушугини шу чоғгача ҳеч кимнинг “пишт” дейишга ҳадди сиғмаган тузум учун “хоинлик” нишонаси эди.\nВазият жорий ҳукумат учун жуда таҳликали бўлиб, тузум гумашталарининг юрагида қаҳр-ғазаб, баробарида, улар феълида ваҳима қўзғатарди. Ҳар ҳолда, зулм ва зўровонликка асосланган коммунистик тузум учун қаҳр ва ғазаб, дўқ-пўписа – мушт ва автоматга нисбатан ҳам муҳимроқ бир қурол эканини ҳисобга оладиган бўлсак, нима деётганим, янаям равшанлашади.\nКоммунистларнинг меҳр-муҳаббат, садоқат ва жавонмардлик ҳақидаги ақидалари президент Каримовнинг иқрори сингари мустабид тузумни мустаҳкамлаш учун бир ниқоб бўлиб, барча-барчаси озод ўлкаларни ғорат этиш ва ҳур фикрли инсонларнинг қарашларини қийиш ва халқни ҳайвон сингари оғир меҳнат остида эзиш учунгина асқотарди, холос.\nЁн томонимдаги фуқаролик кийимидаги бир ўзбек кимсанинг русчалаб: “Чап қанотни мустаҳкамлаш керак” деганини эшитиб қолдим. Шунда, чап томонимга қайрилиб, шоир (Абдулла Орипов) тили билан “Наъжот қалъаси” деймизми, “Муззайян қалъа” деймизми, ўша Тошкентдаги энг баланд бино – Министрлар совети биносининг томида қуролланган одамларни кўрдим.\nУлар орасида уч-тўртда тасвирга олиш учун камера кўтариб юрган кимсалар кўзга ташланар эди.\nШу лаҳзаларда, бинонинг олд томон биқнидан бошларида каска, қалқонлардан тирик ҳимоя девори ҳосил қилган икки юз сонли махсус отряд ҳам шахдам қадамлар билан намойишчиларнинг устига қараб бостириб кела бошлади.\nНамойишчилар ўн дақиқа илгариги намойишчиларга ҳеч ҳам ўхшамас эди. Ҳадиксиз кўпчиб турган нигоҳларда энди мужмаллик нишоналари кўринмас, юзларда қора булутларни ёриб чиққан қуёшдек барқ уриб, бахтиёрлик жилваланарди.\nМиршабларнинг тирик деворини ёриб, кўчани кесиб ўтиб, уларнинг “Эркин ёшлар уюшмаси” орқасида турган намойишчилар билан қўшилганлари, уларга шижоат бағишлаб, бир ғайратларига минг ғайрат қўшиб юборганди.\nМахсус отряд тўғон кўчгандек, кучли бир важоҳат билан бостириб келмасин, намойишчиларнинг назар-писанд қилмагани, уларни тақа-тақ тўхташга мажбур қилди. Гўё, улар томоғини йиртиб, олдинга ҳаракатланишга буйруқ бераётган командирларининг овозларини эшитмаётгандек эдилар.\nБу ҳолат бир неча лаҳза давом этди.\nМен вақтнинг тўхтаб қолганини, ўшанда яққол ҳис этдим. Шўх-шодонлик билан бир-бирларини табриклаб турган намойишчиларнинг, бир киприк қоққунча вақт оралиғида – душманига ҳамла учун ҳозирланган йиртқич сингари туси ўзгариб қолганди.\nМахсус отряд яна бир қадам ташласа, ёхуд ногоҳон эҳтиётсизлик орқасида бирор кимнинг бурнини қонатса, қиёмат қойим қўпарди.\nХудо бир асради. “Олдинга” деб томоқ йиртиб турган рус миллатига мансуб командир, “Ўн қадам орқага” дея, бошлади. Мен эшитмаётган бўлсам ҳам, унга расиядан шунақа буйруқ янграгани, ҳаққи-рост эди. Шундай бўлмаганда, у ҳеч қачон ўзича орқага чикинишни хаёлига келтирмас эди.\nУстимдан оғир бир тош кўчгандек бўлди.\nХаёлим ўзимга келгач, мен йигирма қаватли улуғвор бинонинг ҳар бир қаватини синчковлик билан кўздан кечира бошладим.\nҲар бир қаватда қуролланган ҳарбийларни кўриш мумкин эди.\nИчки ишлар вазирлигидаги тарафдорларимиз, бизни шунақа вазият содир бўлиши мумкинлигидан огоҳлантирган эдилар. Уларга кўра, бинода ўша кун ҳеч қанақа иш бўлиши мумкин эмасди. Бино тўлиғича, хавфсизлик кучларининг ихтиёрига ўтиши керак эди.\nСуратга олиш ишлари ва намойишчиларнинг ҳаракатларини кузатиш ва назорат қилиш, мана шу бинодан туриб амалга ошириларди.\nЯъна, уларга кўра, кўп минг сонли асосий кучлар, 18 апрел кечаси “Пахтакор” стадионига жойлаштириларди. У ерда йиғиладиган “Ёнғинни ўчириш” ва “Тез ёрдам” машиналари, ҳарбий техникалар шай ҳолатга келтирилишини яхши билардик. Тиш-тирноғигача қуролланган икки юз эллик сонли махсус тайёргарликдан ўтган миршаблардан тузилган гуруҳ эса, кўздан овлоқда Ленин ҳайкали остидаги ертўлада яшириниб турардилар.\n“Ленин майдони” орқасидан оқиб ўтадиган Бўзсувнинг ҳам ҳар икки қирғоғи, Ўрда кўпригидан то Ўзбекистон компартияси биринчи котиби Рафиқ Нишонов ўтирадиган биногача, тиш-тирноғигача қуролланган хавфсизлик кучлари томонидан қаттиқ қўриқланиши, айтилганди.\nЛенин ҳайкали остидан метрога йўл борлигини ҳам ўшанда биринчи марта эшитган эдим.\nМен намойишларни ташкиллаштириш баҳонасида кўпчиликка танилиб қолган эдим. Шунинг учун менга йўл бўшатиб, олдинга ўтказиб юборган эдилар.\nЛенин ҳайкали олдидаги супани, миршаблар беш ёки олти қатор бўлиб ўраб олганлари сабаб, биз яна тўсиққа дуч келган эдик. Мен “Бирлик” ҳаракати ҳайъат аъзоларига супага чиқиши учун йўл очиб беришим керак эди.\nАтрофимдаги йигитлар кеча тунда тайёрлаб қўйганимиз, радиокарнайларни ва зарур жиозларни кўтариб олган эдилар.\nТабиий, мени гапимни тинглайдиган миршабнинг ўзи йўқ эди. Масалани улар ҳал қилолмаслигини, мен ҳам яхши билардим. Шундай бўлсада, улардан ўтказиб юборишлари талаб қилардим. Улар, мени эшитаётган бўлсалар ҳам ҳайкалдай қотиб, ўзларини эшитмаганга солардилар. Ғазаби тобора тошаётган намойишчилар, денгиздай чайқалар, бирор кимса нотўғри бир ҳаракатга қўл урса, тартибсизлик бошланарди.\nБир дақиқа ҳам ўтмасдан, миршаблардан йўлни очиб беришни талаб қилиб, ўдағайлашга тушганларнинг сони юзлардан ошди. Мен буларнинг кўпчиликларини танимасдим. Кўчиликларининг қиёфасини, аввал ҳеч қачон кўрмаган ҳам эдим.\nКейинчалик, фикр этиб билдимки, уларнинг кўпчиликлари намойишчилар орасига ташланган фуқаролик кийимидаги хавфсизлик кучларининг ходимлари бўлганлар. Аслида, биз ўз хоҳишимиз асосида иш кўраётган бўлсакда, ҳукуматнинг ҳам нияти намойишни тинч ўтказишга қаратилган эди. Биз, кўринмас қўллар томонидан истакларимиз чегараларида тўлиқ бошқарилаётган эдик.\nДемак, ўшанда Москва шунга қарор берган эди.\nНамойишчилар тақдирини ҳал қилиш маҳаллий ҳукумат ихтиёрида бўлганда эди, улар президент Каримов тинч аҳолини Андижонда қонига ғарқ қилгани каби, ҳаммани қонига ботирарди. У манқуртлар ҳам ҳозирги Ўзбекистон ҳукуматидагилар Каримов назарига тушиш учун ҳеч бир тубанликдан қайтмагани сингари Москвага ўзларини яхши кўрсатишдан бўлак, ҳеч нарсани тушунмас эдилар.\nШунда, қаёқдандир, ҳайъат аъзоси шоир Мирза Кенжабек пайдо бўлди.\n“Биз, доҳий ҳайкали пойига адолат истаб келдик”, деди у.\n“Нима, миннатдор авлод сифатида, бизнинг доҳий оёқлари остига гулчамбар қўйишга ҳаққимиз йўқми?” деди яна.\nРостдан ҳам бу Лениннинг бўйнига гулчамбар илмоқчими, деган хаёл бошимга келди. Унга қарадим, унинг атрофидагиларга қарадим, гулчамбар тугул, бировнинг қўлида бир дона гул ҳам йўқ эди. Аммо, унинг ялтоқланиш охангида айтилган нутқи кўпчиликнинг Ленинга бўлган меҳрини, бироз ийдирмади, дея олмайман.\n“Арз-додимизни, доҳийга айтмасак, кимга айтамиз? Бизнинг бу дунёда, ундан яқин кимимиз бор?…”\nУнинг сўзларини сўзма-сўз айта олмасам ҳам, маъноси айнан ана шунақа эди.\nБу сўзларни айтаётган зот бир кун келиб мансаб учун Озодлик ҳаракатларига тупириб, Озодлик душмани, мустабид Ислом Каримов қўлини ўпиши мумкинлигини ким ўйлапти ўшанда?!\nШунингдек,Ислом Каримовдай бир мустабиднинг миллат бошига келиши ҳам ҳеч кимнинг хаёлига келмаган эди.\nМирза Кенжабекнинг оташин нутқи авж нуқтасига етганда, миршаблар бирваракайига Ленин ҳайкали пойида намойишчилар нутқ сўзлашлари учун йўл бўшатиб бердилар.\nУларнинг якдиллик билан қилаётган уйғун ҳаракатлари замирида, уларнинг ҳамма нарсадан хабардор эканликлари билиниб турарди. Ўзларининг ичларидан кимдир, уларни бошқараётган эди…\nМиршаблар йўл очиши билан, Абдираҳим Пўлатов Ленинг ҳайкали пойига қисир эчкидай ирғишлаб чиқиб кетди.\nСўзлари оғзида қолган Мирза Кенжабек, ҳаялласа юқорида жой қолмаслигини англаб, сўзини чала ташлаб, унинг орқасидан эргашди.


Россия - Ўзбекистон бизнес форуми доирасида "Ўзбекнефтгаз" ва "Лукойл" 2 йиллик ўзаро тушуниш меморандуми имзолашди.\nТОШКЕНТ, 19 окт – Sputnik. Лукойл директори Вагит Алекперов Ўзбекистон шимоли нефть қидириш учун имконият мавжудлигини айтди, РИА Новости хабарига асосан.\n“Лукойл” “Ўзбекнефтгаз” билан биргаликда, умумий майдони 45 минг кватрат километр бўлган ушбу ҳудудда, разведка қазиш ишлари олиб боришга қарор қилди, деди Россия компанияси раҳбари.\n“Мутахассислар дастлаб тарихий сейсмик жараёнларни, кейин – замонавий сейсмикани ўрганиб чиқишади ва уларнинг натижасига асосан разведка қазиш ишлари учун асос бор ёки йўқлигини аниқлашади”,- деди Алекперов.\nЖума куни Ўзбекистон ва Россиянинг нефть компаниялари ўзаро тушуниш ҳақида меморандум имзолашган эди. Меморандум 2 йил муддатга тузилган.\nЭслатиб ўтамиз, “Лукойл” шу вақтга қадар Ўзбекистонга энг йирик миқдорда сармоя киритган хорижий компания ҳисобланади. Компания умумий сармоялар миқдори 6 млрд долларга яқин.


УзАвто янги Chevrolet Trackerни савдога чиқарди - 25.01.2021, Sputnik Ўзбекистон\nЯнгиланган Chevrolet Tracker панорама люк, 8 дюмли экранли аудиотизим, орқа камера ва калитсиз кириш каби қулайликлар билан жиҳозланган. 25.01.2021, Sputnik Ўзбекистон\nТОШКЕНТ, 25 янв - Sputnik. УзАвто Моторс янги Chevrolet Trackerни савдога чиқарди, деб хабар қилмоқда компания расмий веб саҳифаси. Янги кроссовер биринчи навбатда ўзининг замонавий дизайни, хавфсизлиги ва тежамкорлиги билан харидорларнинг жалб қилиши кутилмоқда. Шунингдек унинг қулайлик ва самарадорлик хусусиятлари ҳам оширилган.Хусусан, янги Trackerда панорама люк, светодиодли чироқлар, 8 дюмли экранли аудиотизим, орқа камера, ва бошқа кўплаб қулайликларни топиш мумкин. Tracker замонавий, 123 от кучига эга бўлган 3 цилиндрли ЭCОТEC турбомотор билан жиҳозланган бўлиб, унинг ёнилғи сарфи 100 кмга - 5,5 литрни ташкил қилади (аралаш цикл). Автомобил шунингдек 6 поғонали автоматик узатмалар қутиси, калитсиз очиб/ёпиш ва ўт олдириш, экологияни асраш ва ёқилғи тежашга мўлжалланган "старт-стоп" тизимлари билан жиҳозланган. Chevrolet Trackerнинг · бошланғич комплектацияси - 145 130 000 сўмдан бошланади. LT комплектация - 193 043 478 сўм*. (*Нархлар ҚҚСсиз кўрсатилган)Айни дамда компания бошланғич комплектация автомобиллари сотувда йўқ, лекин харидорлардан буюртмалар қабул қилинмоқда. Етарли миқдордаги сўровлар жамланганидан сўнг, компания ушбу автомобилларни харидорларга етказиб берилишини таъминлайди, - дейилган расмий хабарда.


Pfizer ва Moderna вакциналар нархини оширди — Sof.uz\nЖАҲОН 231,480,623 208,157,240 4,744,321\n1.08 19:06 496 Жаҳон\nКоронавирусга қарши вакцина ишлаб чиқарувчилари Pfizer ва Moderna Европа Иттифоқи учун препаратнинг бир дозаси нархини кўтаришди, деб хабар бермоқда Financial Times.\nУнинг маълумотларига кўра, Pfizer компанияси препаратининг бир дозаси нархи 15,5 евродан 19,5 еврогача кўтарилган. Moderna компанияси препаратининг бир доза нархи, шартномага мувофиқ, 25,5 AҚШ долларини ташкил қилади. Манбаларга кўра, илгари унинг нархи 22,6 долларни ташкил этган, деб ёзади нашр.\n''Газета.уз''нинг таъкидлашича, компаниялар Европа Иттифоқидаги нарх сиёсати ҳақида изоҳ беришдан бош тортишди. Икки кун аввал Ўзбекистонга коронавирусга қарши 3 миллион 60 доза Moderna вакцинаси олиб келингани ҳақида хабар бергандик.\nБугун, 15:57 17 Жаҳон\nБугун, 15:56 51 Спорт\nБугун, 15:52 12 Ўзбекистон\nБугун, 15:37 44 Ўзбекистон


Наманган вилоятининг асосий капиталга ўзлаштирилган инвестиция кўрсаткичлари — Review.uz\nИқтисодий тадқиқотлар ва ислоҳотлар маркази томонидан Наманган вилоятининг инвестиция кўрсаткичлари таҳлил қилинди.\n2021 йилда вилоятда асосий капиталга ўзлаштирилган инвестициялар ҳажми жорий нархларда 13 302,4 млрд.сўм (2020 йилга нисбатан 102,9%)ни ташкил қилган.Вилоят ўтган йили асосий капиталга ўзлаштирилган инвестициялар ҳажми бўйича республикада 7-ўринни эгаллаган.\nВилоятдаги асосий капиталга ўзлаштирилган инвестициялар ҳажмини туманлар миқёсида таҳлил қилсак, Наманган шаҳри (5416,93 млрд.сўм), Чуст (1188,67 млрд.сўм), Наманган (1170,65 млрд.сўм), Тўрақўрғон (1099,88 млрд.сўм) туманлари юқори кўрсаткични ташкил қилган.\nУйчи (454,26 млрд.сўм), Норин (399,98 млрд.сўм), Мингбулоқ (354,88 млрд.сўм) туманлари асосий капиталга ўзлаштирилган инвестициялар ҳажми бўйича паст кўрсаткични ташкил қилган.\nАҳоли асосий капиталга ўзлаштирилган инвестициялар ҳажми вилоятда ўртача қиймати 4588,1 минг сўмни ташкил қилган. Наманган шаҳри (8295,4 минг сўм) ва Наманган туманида (6439,2 минг сўм) аҳоли жон бошига ҳисобланган асосий капиталга ўзлаштирилган инвестициялар ҳажми юқори кўрсаткични ташкил қилган.\nЧортоқ (2658,0 минг сўм), Норин (2385,1 минг сўм), Уйчи (2069,5 минг сўм) туманларида аҳоли жон бошига ҳисобланган асосий капиталга ўзлаштирилган инвестициялар ҳажми нисбатан паст кўрсаткични ташкил қилган.\nМолиялаштириш манбалари бўйича асосий капиталга ўзлаштирилган инвестицияларнинг асосий қисмини қабул қилинган маблағлар (61,6%) ташкил этган. Корхоналар ва аҳолининг ўз воситаларининг асосий капиталга ўзлаштирилган инвестициялардаги улуши 38,4%га тенг. Қабул қилинган маблағлар таркибида чет эл инвестициялари ва кредитлари (30,3%), банкларнинг кредитлари ва бошқа қарз маблағлари (15,4%) ва давлат бюджети (7,1%) маблағлари мавжуд.


Ўртоқлик ўйини. Олимпия термамиз кениялик тенгқурларига мағлуб бўлди\n23 март, 2018, 22:07\nБугун Андижондаги "Соғлом авлод" стадионида Ўзбекистон ва Кения олимпия жамоалари ўртасидаги ўртоқлик ўйини бўлиб ўтди.\nҚизиқарли ва кескин курашларга бой тарзда кечган қарама-қаршиликда вакилларимиз рақибга 1:2 ҳисобида имкониятни бой беришди.\nЎзбекистон U-23 - Кения U-23 1:2 #Тугади\nГоллар: Андрей Сидоров (73) - Одиамбо Онианго (28), Мутамба Пистоне Вунйоли (33)\nЗахира: 1. Умид Эргашев, 21. Раҳим Давронов, 4. Аваз Маматхўжаев, 14. Шароф Муҳитдинов, 18. Хусниддин Ғофуров, 7. Остон Ўрунов, 8. Азиз Амонов, 11. Андрей Сидоров, 16. Суҳроб Нуруллаев, 18. Муҳаммаданас Ҳасанов, 22. Ислом Кенжабоев, 23. Нурилло Тўхтасинов.\nКения: 18.Ожванг Тимоти Одхиамбо, 2.Амаи Атариза, 3.Окуму Йозеф Стенли, 7.Касути Клифф Коробои, 8.Йида Свен, 9.Мутамба Пистоне Вунйоли, 12.Омвенга Тимотхи Балтон, 14.Майк Эванс Кибваге, 16.Одненйи Жафари, 17.Одхиамбо Онянго Криспинус, 19.Иброҳим Шамби Рамазони.\nЗахира: 1.Очиенг Жоб Очиенг, 4.Абдулла Аҳмад, 5.Амбулу Дэвид Овино, 6.Осок Тедди, 10.Жума Анри, 11.Кипкируи Николас, 13.Сиражи Муҳаммад Сиражи, 15.Огинга Берард Очиенг, 20.Огаҳи Жеймс Мазембе, 21.Кимчева Брайн, 23.Окот Даниел Отиено.\nАмалга оширилмаган пеналтьи: Забиҳилло Ўринбоев (73)


Технология 23:49 / 22.06.2019 11315\nХитойнинг Huawei компанияси 7 нмли техник жараён бўйича яратилган янги процессори Kirin 810’ни ва 3 та янги смартфони – Nova 5, Nova 5 Pro ва Nova 5i’ни тақдим қилди. Бу смартфонлар компанияга АҚШ томонидан санкциялар солингани ортида Android операцион тизимида ишлаши ва Google хизматлари кўмагини олиши-олмаслиги номаълум.\nNova 5 ва Nova 5 Pro кўрсаткичлари бўйича бир-бирига ўхшаш. Иккала смартфон ҳам 6,39-дюймли OLED-экран ва 4 та камера – 48 Мпли асосий, 16 Мпли кенг бурчакли камера, 2 Мпли чуқурлик сенсори ва 2 Мпли макро-сенсор билан жиҳозланган. Қурилмалар экран остидаги бармоқлар излари датчиги ва 3500 мА-соатлик аккумуляторлар олган.\nФото: Huawei Nova 5\nСмартфонлар тезкор ва ички хотиралари ҳажми билан фарқланади: Nova 5 6 Гб тезкор ва 128 Гб ички, Nova 5 Pro эса 8 Гб тезкор ва 256 Гб ички хотира олган. Бундан ташқари, Nova 5 янги процессор Kirin 810, Nova 5 Pro эса компаниянинг флагман смартфонлари P30 Pro ва Mate 20 каби Kirin 980 процессори билан жиҳозланган.\nФото: Huawei Nova 5 Pro\nИккала смартфон ҳам кўринишидан Honor 20’га ўхшайди.\nКомпания тақдим қилган 3-смартфон Nova 5i бўлиб, ўзидан Европада намойиш қилинган P20 Lite’нинг ребрендинг-версиясини акс эттиради. У экранда селфи-камера учун “дарча”, Kirin 710 процессори, қолган икки смартфонга қараганда 2 марта кучсизроқ камера ва OLED экран ўрнига LCD экран билан жиҳозланган.\nФото: Huawei Nova 5i\nHuawei учала смартфонни ҳам ҳозирча Хитойда сотувга чиқармоқчи. Таъкидланишича, қурилмалар июнь охирида Nova 5 учун 2799 юан, Nova 5 Pro учун 2999 юан ва Nova 5i учун 2199 юан нарх билан дўконларда пайдо бўлади. Компанияда қурилмалар бошқа давлатларда сотилиши ва қанча туриши борасида маълумот берилмаган.\nИюнда Huawei смартфон ишлаб чиқаришга буюртмани ўзгартиргани, унинг телефонларни йиғувчи пудратчиси Foxconn бир неча йиғиш линияларини тўхтатиб қўйгани маълум бўлган. Huawei, шунингдек, сув ости интернет кабеллари бизнесини сотиб юборган, эгилувчан экранли Mate X смартфони ишлаб чиқарилишини кейинга қолдирган ва тушумининг 30 млрд долларга камайиши мумкинлигини маълум қилган.


AҚШ Теҳроннинг ядро қуролигa эгa бўлишигa йўл қўймaйди\n29 ноябр 2020, Тошкент вақти: 07:53\nAҚШ Дaвлaт котибининг сиёсий мaсaлaлaр бўйичa ўринбосaри Уэнди Шермaн.\nЭрон билaн ядровий сўзлaшувлaрдаги AҚШ вaкили Уэнди Шермaн Вaшингтон Теҳроннинг ядро қуролигa эгa бўлишигa йўл қўймaслигини билдирди.\nБу ҳaқдa AҚШ Дaвлaт котибининг сиёсий мaсaлaлaр бўйичa ўринбосaри Шермaн 23 октябрь куни Стрaтегик вa Хaлқaро Тaдқиқотлaр Мaркaзидa қилгaн чиқишида сўзлади.\nУнинг aйтишичa, ядровий қуролгa эгa бўлгaн Эрон минтaқaдa қуроллaр пойгaсининг бошлaнишигa вa нaтижaдa беқaрорликнинг кучaйишигa сaбaбчи бўлиши мумкин.\nУэнди Шермaн AҚШ ўз мaқсaдигa эришишдa дипломaтик чорaлaр қўллaшни aфзaл кўришини aйтди.\nДaвлaт котиби ўринбосaрига кўра, Эрон билaн олиб борилaётгaн сўзлaшувлaрдa aйрим тaрaфлaр фaқaт ўз ютуғини ўйлaб, бошқaлaрнинг мувaффaқиятсизликкa учрaшини истaмоқдa.\nЭслaтaмиз, Эрон вa дунёнинг олтитa қудрaтли дaвлaтлaри ўртaсидa Теҳрон ядорвий дaстури бўйичa ўтaётгaн сўзлaшувлaрнинг сўнгги муддaти 24 ноябрь куни якунигa етaди.


Каримов Путиннинг Кремлга қайтишини тарихий ҳодиса ўлароқ баҳолади\nЎзбекистон президенти Ислом Каримов Россия президенти Владимир Путин билан ҳали ҳам разведкага бориш мумкин, деб ҳисоблайди.\nБу мулоҳазани Каримов Путин билан 15 май куни Кремлда бўлиб ўтган учрашувда билдирган.\nРоссия президенти матбуот хизмати келтирган учрашув стенограммасига кўра, Ислом Каримов: “Сиз 2000 йилда биринчи марта президентлик лавозимига келганингизда, мен: “Путин бирга разведкага бориш мумкин бўлган одам, дегандим. Бугун бу гапни яна бир карра эшитиб қўйсинлар”, деб айтган.\nБу билан Ўзбекистон раҳбари Путиннинг разведкачилик ўтмишига ишора қилганми ёки унга ўта ишонишини билдирганми – бу ҳақда изоҳ бермаган, бироқ у Россия президентини табриклар экан, ҳар сўзи чин кўнгилдан, самимий айтилаётганини қайта-қайта таъкидлаган.\n- Сизни ҳамма табриклашга улгурди (Сизни бутун дунё табриклаяпти, бироқ мен бу ерда ҳамкасбларимиз бўлган президентлар, давлат раҳбарлари, бош вазирларини назарда тутаяпман) ва мен [қутловчилар ичида] охиргилардан бўлиб қолдим. Шунинг учун мен бугун КХШТ мажлисида сизни чин юракдан ва самимий қутладим. Бу менга ҳузур бағишлади, чунки мен чин кўнгилдан гапирдим ва Сизнинг [президентликка] сайланишингиз тарихий воқеа бўлганини айтдим, - дея иқтибос келтиради Ислом Каримов сўзларидан Россия президенти матбуот хизмати.\nЎз сўзида давом этган Ўзбекистон раҳбари бугунги кунда жаҳон бурилиш босқичида турганини, бундай даврда сиёсатни кучли одамлар юритиши кераклигини қайд этган.\nИслом Каримов “айрим кишилар, менимча, бугунги кунда дунёда содир бўлаётган ўзгаришларнинг бу босқичини ҳамда муайян қутбли давлат сифатида аниқ мақомни эгаллаб турган ва шундай имкониятларга эга бўлган Россия каби мамлакат бутун жаҳондаги давлатлар ҳисоблашиши керак бўлган позицияни эгаллаши лозимлигини тушуниб етмаяптилар”, деди.\n2008 йилда Путинга учинчи марта президентликка номзодини қўйишни таклиф этганини эслатган Каримов ўша пайтда ҳам самимий бўлганини, буни истаган одам хоҳлаганча талқин қилиши мумкинлигини қайд этди ва Путин шахсида прагматик кишини, чор-атрофда содир бўлаётган воқеаларга реал қарай оладиган, улкан сабр-бардошга эга кишини кўришини айтиб, суҳбатдошини мақтади. Шундан сўнг у Россиянинг қарийб 30 миллион аҳолига эга бўлган Ўзбекистон билан алоқаси янада яхши бўлишига умид билдиришига ишора қилди.\nТабриклар учун ўзбекистонлик ҳамкасбига ташаккур изҳор қилган Владимир Путин 2008 йилда тамоман Россия конституцияси доирасида фаолият олиб бориш қарорига келинганини ( Путин ўша пайтда нима учун президентликка ўз номзодини қўймаганига изоҳ бермоқда – таҳр.) айтди.\nРоссия президенти ўзининг Ўзбекистон салоҳиятини муносиб баҳолай олишини ҳамда бу мамлакатни ҳар доим минтақадаги асосий давлатлардан бири сифатида кўриб келганини қайд этди ҳамда ўзининг Ислом Каримов билан ҳам, Ўзбекистон билан ҳам шундан келиб чиққан ҳолда муомала қилиш ниятида эканини таъкидлади.\n- Ўзбекистон ва Россияни ҳеч муболағасиз тиғиз, кўп асрлик дўстлик ва ҳамкорлик ришталари боғлаб туради. Тарих тақдим этган, аждодлардан мерос қолган бу базага таянган ҳолда, олға қараб юрамиз ҳамда ҳозирги замон талаб қилган суръат ва сифат билан ҳаракатланамиз, - деди Владимир Путин.


Сиз шу ердасиз: Бош саҳифа 2010 йил 2-сон Подшоҳ бор-ку!..\nҚадимда бир подшоҳ ўтган экан. Кунлардан бир куни у туш кўрибди. Уйғонгач, анча муддат ўйланиб қолибди. Сўнгра вазирини чақириб: “Тайёрлан, саройдан ташқарига чиқамиз”, деб амр қилибди. Бир оздан сўнг икковлон имомлар кийимини кийиб, йўлда кетиб борардилар. Бир қишлоққа етгач, подшоҳ тушида кўрган жойни таниб: “Келдик”, деди. Одам кўп, ҳамма ўз иши билан банд. Лекин ҳеч ким ерда ётган жасадга эътибор ҳам қилмас эди. Шунда подшоҳ одамлардан сўради:\n– Бу кимнинг жасади?\n– Э сўраманг, уятсиз ароқхўрники, – жавоб берди бир киши. – Қирқ йиллик қўшним эди у. Тан олиш керак, жуда моҳир тақачи эди, эртадан қора кечгача ишлар, бироқ ичкиликни кўрди дегунча, бор будини бериб сотиб оларди. Ҳар куни уйига ароқ ташир, фоҳишаларни олиб келишдан ҳам тоймасди. Бугун биттасини, эртасига иккинчисини. Агар ишонмасангиз, бошқалардан ҳам сўранг, уни бирор марта жамоатда кўрган бормикан?..\nБир фурсатдан кейин одамлар тарқалиб, кўча ўртасида шоҳ, вазир ва ердаги жасаддан бошқа кимса қолмади. Шунда вазир:\n– Юринг, шоҳим, биз ҳам кетайлик, – деди.\n– Йўқ, ҳали кўрган тушимнинг ҳикматига ета олмадим, – жавоб берди шоҳ. – Жасадни олиб кетамиз. Сен ғам ема, уни ювиб, кафанлаб, кўмишни ўзим уддалайман. Фақат ювиш учун бирор жой топсак, кифоя...\nИкковлон жасадни олиб нариги қишлоқдаги катта масжид томон йўл олдилар. Йўл-йўлакай керакли ашёларни харид қилишди. Жасадни ювиб, кафанлар эканлар, марҳум юзидаги нур, лабларидаги маъноли табассумни кўриб, хаёлларидан: “Бу одам қўшнилари айтганидек ёмон кимсага ўхшамайди-ку”, – деган ўй ўтди. Барча ишлар битгач, вазир:\n– Шоҳим, янглишмадикмикан? – деб қолди. – Марҳумнинг яқинлари, бола-чақаларини суриштириш керакмиди...\n– Тўғри айтасан, – деди шоҳ. – Ҳали намоз пайтигача вақт бор. Сен шу ерда бўлиб тур, мен унинг уйига бориб келаман.\nПодшоҳ сўраб-сўраб марҳум яшаган уйни топди. Эшикни очган катта ёшли аёл шоҳнинг сўзларини диққат билан тинглар экан, мусибатни мардона қаршиласа-да, кўзёшларига монеълик қила олмади. Кейин шундай деди:\n– Биласизми, ўғлим, бизнинг хўжайин бир олам эди. Эртадан-кечгача тинмай ишлар, топган пулига эса ароқ олиб келарди. Кейин... уммати Муҳаммад ичмасин дея, уларни ҳожатхонага тўкарди. Баъзан ёмон қизларни ҳам етаклаб келарди. “Мен сизларнинг вақтингизни сотиб олдимми?” – дея сўрар, “Ҳа”, дейишгач, унда мана бу ерга ўтириб тингланглар, дерди. Мен эса уларга ислом, имон, эътиқод ҳақида Аллоҳ қодир қилганича ўргатардим. У киши узоқ-узоқлардаги масжидларга қатнар, сабабини сўрасам: “Шундай имомнинг ортида намоз ўқигинки, қулоқ қоққанингда Каъбани қаршингда кўргин”, дея жавоб берарди. Лекин одамлар у кишининг ишларини нотўғри тушунишарди. Бир куни: “Қўшнилар сиз ҳақингизда ёмон гапларни гапиришяпти, ишқилиб жанозангиз ўртада қолмаса эди”, дедим. Шундан кейин ҳеч кимга оғирлигим тушмасин деб, қабрини ҳовлимиздан тайёрлаб қўйган эди. Мен эътироз билдирдим: “Иш қабр кавлаш билан тугамайди, ахир, сизни ким ювади, ким кафанлайди, ким кўмади?”\n– Хўш, эрингиз нима деди? – қизиқди подшоҳ.\n– У табассум қилиб: “Аллоҳ буюкдир, хотин, – деди, – Одамлар бўлмаса, подшоҳ бор-ку!..”\nИрода Тўрахонова тайёрлади\n2014 йил 27 февралда эълон қилинган 3022 марта кўрилган